Valentziako 12 urteko bi neskatori egindako bortxaketak, bat taldean egindakoa, ikertzen ari da Poli\nBurjassot udalerriko abandonatutako etxebizitza batean jazo ziren erasoak. Espainiako Poliziak baieztatu du ikerketa abian duela, baina ez du bestelako informaziorik eman.\nEspainiako Polizia ikertzen ari da bi adingaberi Burjassot udalerrian (Valentzia) astelehenean egindako sexu erasoak. Bortxaketetako bat taldean egindakoa omen da.\nLevante-El Mercante Valenciano egunkariak gaur eman du albistearen berri. Horren arabera, bi bortxaketak Burjassoten (Valentziako metropoli-barrutian, hiriburutik zortzi bat kilometrora) etxe abandonatu batean gertatu ziren. Antza, bi neskatoak bi gizonezkorekin egin zuten hitzordua Instagram sare sozialaren bidez. Egunkariaren arabera, mutiletako batek neskatoetako bat bortxatu zuen. Adingabeak bertatik ihes egitea lortu zuen, eta beste lagun bati kontatu zion jasandakoa. Hirugarren neska horrek gurasoak ohartarazi zituen, eta horiek, era berean, Espainiako Polizia.\nPolizia bertaratu baino lehen, ordea, bi mutikoen beste lau lagun joan ziren Burjassoteko etxe abandonatu horretara eta oraindik han zen bigarren neskatoa bortxatu zuten, taldean. Oraingoz, ez dute atxiloketarik egin.\n200 euroko laguntza hilean seme-alabengatik eta Haurreskolak doakoak izatea proposatu du Jaurlaritz\nLehendakariak “negu demografikoari” aurre egin eta laguntza sistema “iraunkor eta jasangarria” sustatzeko proposamenak aurkeztu ditu, jaiotze tasari ez ezik, emantzipazioari ere bultzada emateko.\nIñigo Urkullu lehendakariak zenbait proposamen aurkeztu ditu erronka demografikoari aurre egiteko, besteak beste, 200 euroko laguntza zuzena hilean ardurapeko seme edo alaba bakoitzeko, hiru urte bete arte, eta Haurreskolen zerbitzua doakoa, 0-2 urteko etapan. Hala adierazi du lehendakariak gaur, asteazkena, Eusko Legebiltzarrean egindako osoko bilkura monografikoan, Demografia Estrategiari buruzko norabidea, lehentasunak eta ekimen garrantzitsuenak talde parlamentarioen artean eztabaidatu, partekatu eta zehazteko, EH Bilduk proposatuta. Urkulluk Euskadiko egoera demografikoaren erradiografia egin du eta, nabarmendu duenez, "Euskadi, Espainiako Estatuarekin eta Italiarekin batera, jaiotza-tasarik baxuenak dituzten Europako herrialdeen artean dago". EAEkoa 1,28koa da emakume bakoitzeko; Frantzian 1,96 eta Suedian 1,85, esaterako.\nHala, Jaurlaritzak aurkeztutako estrategiaren baitan 37 ekintza daude jasota, horietako batzuk nabarmenak jaiotze-tasa eta gazteen emantzipazioa sustatzeko. Lehendakariak azpimarratu dituen lau proposamen nagusiak hauexek dira: -200 euroko laguntza zuzena hilean ardurapeko seme edo alaba bakoitzeko, hiru urte bete arte, 100.000 eurorainoko diru-sarrerak dituzten familientzat. -Gazteentzako epe luzeko mailegu subsidiatu edo interesik gabeko eta itzulketako programak, ekintzailetza, prestakuntza edo etxebizitza-proiektuetarako. -Doakotasuna bermatzea 0-2 urteko etapan, Haurreskolen Partzuergoa indartuz.\nAbortuaren legea: nobedadeak eta arauditik kanpo gelditu diren neurriak\nEspainiako Gobernuak onartutako aurreproiektuak, hainbat eskubide aitortzen dizkie emakumeei. Alabaina, beste zenbait neurri arauditik kanpo utzi dituzte.\nOsasun Sexualaren Legea —abortuaren legea bezala ezagutzen dena— erreformatzeko aurreproiektua onartu du gaur Espainiako Gobernuaren ministroen kontseiluak. Erreformarekin sexu eskubide gehiago izango dituzte emakumezkoek. Besteak beste, haurdunaldia eten nahi dutenek oztopo gutxiago izango dituzte. ZEINTZUK DIRA BERRITASUNAK?\n16 eta 17 urteko adingabeek haurdunaldia eteteko eskubidea izango dute. Ez dute hiru eguneko gogoetarik egin beharko eta baja hartu ahalko dute. Halaber, asistentzia zerbitzu integrala eta espezializatua eskainiko zaie.\nBiharamuneko pilula doan banatuko dute osasun sexualari lotutako zerbitzuak eskaintzeko zentroetan.\nHileko mingarriak dituzten emakumeek baja eskatu ahalko dute.\nHaurdunek erditu aurreko baimena izango dute 39. astetik aurrera, eta horrek ez du eraginik izango amatasun-baimenean.\nHilekoari lotutako produktuak (konpresak, tanpoiak…) doan banatuko dituzte institutuetan, espetxeetan, emakumeen etxeetan edota zentro sozialetan, pobreziak eragiten duen arrakalari aurre egiteko.\nAntisorgailuak doan banatuko dituzte ikastetxeetan hezkuntza sexualari buruzko kanpainak egiten direnean.\nHezkuntza sexuala integrala izango da heziketa maila ezberdinetan, sexu-harremanak errespetuan oinarritu behar direla sustatzeko.\nDonostiako Ondarreta hondartzan eraso lesfoboa jasan dutela salatu dute hainbat emakumek\nIgandean jazo zen erasoa. Bainatu ostean, gizon batek argazkiak egiten hasi zitzaien, eta emakumeek kargu hartu ziotenean, beste bat hurbildu zitzaien irain eta mehatxuak egitera. Erasoa salatzeko elkarretaratzea deitu dute (15:00etan) tenis klubaren inguruan.\nIgandean Ondarreta hondartzan (Donostia) eraso lesfoboa jasan dutela salatu dute hainbat emakumek, eta gaur LGTBI+ fobiaren kontrako eguna dela baliatuta, hura salatzeko elkarretatzea deitu dute tenis klubaren inguruan.\nNagore Iturrioz aktibista feminista eta Steilas sindikatuko kideak salatu du erasoa, Twitterren duen kontuaren bitartez.\nTxioan azaldu duenez, "infernuko pala txapelketaren ondoren, lagun talde bat hondartzara joan ginen bainua hartzeko asmoz". Bainua eta gero gertatu zen erasoa. Gizon batek "begiradak eta komentarioak" egin zizkien, eta argazkiak egiten hasi zitzaien. Irudiak ezabatzeko eskatu zioten berehala, eta une hartan, "surfa egitera zihoan gizon batek besteen jarrera defendatuz etengabeko eraso berbalean hasi zen", salatu du Iturriozek.\nEuskal gazteen % 63k uste du indarkeria homofoboa nahiko zabalduta dagoela\nGazteen Euskal Behatokiak egindako inkesta baten arabera, 15 eta 30 urte bitarteko gazteen % 22,2k uste du homofobia "oso hedatuta" dagoela, eta % 40,8k uste du "nahiko hedatuta" dagoela gazteen artean. Emakumeen % 72,5ek eta gizonen % 53,9k adierazi dute hori.\nEAEko 15-30 urteko gazteen % 63k uste du indarkeria homofoboa nahiko hedatuta dagoela euskal gazteen artean. Zehazki, % 22,2k uste du "oso zabalduta" dagoela, eta % 40,8k "nahiko zabalduta" dagoela, Eusko Jaurlaritzako Berdintasun, Justizia eta Gizarte Politiketako Sailak zabaldutako datuen arabera. Astearte honetan Homofobia, Transfobia eta Bifobiaren aurkako Nazioarteko Eguna dela eta, Euskadiko gazteen artean indarkeria homofoboaren hedapenari buruz gazteek duten iritziari buruzko azterketaren zenbait datu zabaldu ditu Berdintasun, Justizia eta Gizarte Politiketako Saileko Gazteen Euskal Behatokiak.\nDatu horiek Gazteen Euskal Behatokiak 2021eko abenduaren 1etik 13ra bitartean online egindako inkesta batetik atera dira. Inkesta horretan 15 eta 30 urte bitarteko ia 5.000 gazteren iritziak jaso ziren; ziurrenik, udan argitaratuko dira azterlanaren emaitza osoak.\nBikote bati eraso homofoboa egin diote Arroiabe hondartzan\nBiktimetako batek sare sozialetan salatu duenez, harriz eraso diete Uribarri Ganboako urtegian (Araba). Lumagorri elkarteak biktimari eta LGTBI kolektibo osoari babesa helarazi die.\nEraso homofoboa egin diete bi gizoni, "maricón de mierda" oihukatuz harri bat jaurtita, Uribarri Ganboako urtegiko Arroiabe hondartzan.\nSalatzaileak berak sare sozialetan azaldu duenez, "gazte talde bateko norbaitek" bota die harria, Arratzua-Ubarrundiako (Araba) Arroiabe hondartza naturistan zeudela. Biktimetako bat kolpatu du harriak.\nIkusgune Gasteizeko LGTBIfobiaren behatokiak eman duen prentsaurrekoan, Amets Martinez de Heredita Lumagorri elkarteko bozeramaileak eraso homofoboa salatu du, eta babes osoa helarazi dio biktimari.\nGazte bat atxilotu dute Gasteizen eta zazpi pertsona identifikatu dituzte borroka batean parte hartz\nGertaera joan den igandean izan zen, Salburuan, urtebetetze-festa bat egin ondoren. Ondoren, kalean eztabaida bat izan zen, eta erasoak izan ziren.\n22 urteko gazte bat atxilotu dute Gasteizen, agintaritzaren agenteei aurre egitea, desobeditzea eta atentatua egitea egotzita, eta beste zazpi pertsona identifikatu dituzte Salburua auzoko borroka batean parte hartzeagatik.\nGasteizko Udalak jakitera eman duenez, gertakaria joan den igandean eman zen, urtebetetze-festa bat egin ondoren. Hamar bat pertsonak parte hartu zuten eztabaida batean eta eztabaidan eta borrokan hasi ziren. Horietako batzuk mozkortuta zeuden.\nUdaltzaingoa bertaratu zen, eta 22 urteko gizon bat atxilotu zuten 23:00ak aldera, agintaritzaren agenteei aurre egitea, desobeditzea eta atentatua egitea egotzita. Zazpi pertsona ere identifikatu zituzten borrokan parte hartzeagatik.\nHasta 750 euros de multa a quienes tiren muebles o enseres voluminosos sin notificar\nEl Ayuntamiento de Vitoria-Gasteiz quiere, así, acabar con la habitual estampa en la que se acumulan colchones, muebles y otros objetos al lado de los contenedores.\nEl Ayuntamiento de Vitoria-Gasteiz pone en marcha un nuevo sistema para la recogida de muebles y enseres voluminosos. Actualmente ofrece un servicio gratuito, pero son pocos quienes lo utilizan. Dos tercios de los objetos se abandonan junto a los contenedores sin previo aviso. El Ayuntamiento quiere acabar con este hábito incívico y pone en marcha una nueva manera de actuar, un nuevo sistema de notificación.\nLas personas que pidan cita para bajar sus enseres recibirán, vía sms, un justificante. La policía municipal intensificará su vigilancia y multará con hasta 750€ a quienes pille sin esa notificación.\nBeroa eta ekaitz giroa, asteburuko protagonistak\nTermometroek 30 ºC-ak harrapa ditzakete igandean, eta koska bat beherago larunbatean. Egun argiak izango dira biak, baina azken orduetan, bero hodeiak garatu eta ekaitza lehertuko da ia denean.\nUda sasoiko eguraldia espero dugu asteburu honetan, EITB Mediako Meteorologia Zerbitzuak eta Euskalmet agentziak egindako iragarpenaren arabera. Larunbatean zein igandean giro beroa izango dugu nagusi, eta tenperatura altuen ondorioz, ekaitza lehertuko da nonahi iluntzean.\nLarunbatean, haizea hegotik finkatuko da eta tenperaturak igoaraziko ditu: kostaldean, 25-26 ºC-koak izango dira beroenak, eta barnealdean, 27-29 ºC-koak. Dena dela, arratsaldean brisa sartuko da kostaldean eta apur bat freskatuko du. Zeruak, oro har, garbi egongo dira, goizean erdi eta goi mailako hodeiren bat egon badaiteke ere. Dena dela, eguneko protagonista (bereziki egunaren bigarren zatikoa) ekaitza izango da, indartsu joko baitu, eta ez da baztertzen txingorra ere egitea. Hego-mendebaldetik hasita, ia denean astinduko du.\nIgandea lasaiagoa eta argiagoa izango da, uda beteko eguna. Termometroek are gehiago egingo dute gora, hego haizea zakar ibiliko baita. Hala, barnealdean ez ezik kostaldean ere 30 ºC-ra iritsiko dira maximoak. Zerua oskarbi egongo da ia egun osoan, eta eguzkia izango dugu lagun. Arratsaldean, ordea, bero hodeiak garatuko dira berriro, eta zaparradatxoren bat edo beste izango da (ekaitzak ez du bezperan bezain gogor joko).\nIurretan ostegunetik falta den 81 urteko emakume baten bila ari dira\nOrozketa auzotik mendi buelta egitera atera zen arratsaldean, eta etxera itzuli ez zela eta, haren desagertzea salatu zuen familiak.\nLarrialdi zerbitzuak Iurretan (Bizkaia) atzotik desagertuta dagoen emakumezko baten bila ari dira, Ertzaintzak ohar batean jakinarazi duenez.\n81 urteko andrea mendi buelta bat egitera atera zen 16:00ak aldera Orozketa auzotik, eta iluntzean etxera itzuli ez zela ikusita, desagertzea salatu zuen familiak.\nOrdutik, honakoak ari dira emakumearen bila: Ertzaintzaren Mendiko Zaintza eta Erreskate taldea, Elorrioko txakur talde bat, herritarren segurtasunerako patruilak, suhiltzaileak, Gurutze Gorria eta Iurretako Udaltzaingoa.\nGasaren prezioari muga jarri dio Espainiako Gobernuak, argindarraren faktura murrizteko\nNeurria behin-behinekoa izango da. Portugalekin batera hartutako "aurrekaririk gabeko" erabakiari oniritzia eman dio Europar Batasunak.\nEspainiako Gobernuak behin behineko muga bat jarri dio argindarraren fakturarako erreferentzia gisa erabiltzen den gasaren prezioari, ezohiko Ministroen Kontseiluaren bileraren ostean iragarri duenez. Neurri horri esker, argindarraren faktura ia % 40 jaitsiko da handizkako merkatuan indexatutako tarifak dituzten kontsumitzaileentzat.\nBruselarekin negoziatu duten mekanismoaren arabera, hamabi hilabetez gasak batez beste 48,8 euro balioko du megawatt orduko (gaur egungo prezioaren ia erdia), eta mesede egingo die handizkako merkatuan elektrizitatearen gorakadak eragindako kontsumitzaileei, etxebizitzetan zein industrian.\nEspainiako eta Portugalgo gobernuek aldi berean onartu dute neurria, Europako Kontseiluak bi herrialdeek energiaren prezio garestiei aurre egiteko duten zailtasuna onartu eta bi hilabetera.\nAraua Estatuko Aldizkari Ofizialean (BOE) argitaratu eta hurrengo egunean sartuko da indarrean. Litekeena da bihar edo astelehenean argitaratzea. Hala ere, EBren behin betiko onarpenaren mende dago, eta litekeena da, Riberak zehaztu duenez, astebete edo hamar egun atzeratzea erabat indarrean sartzeko. Beraz, ordura arte ez da doikuntzarik egingo.\nEric Olhats futbol ikuskatzailea atxilotu dute adingabe bat bortxatzea egotzita\nJerome Bourrier Baionako fiskalak baieztatu duenez, Baionako Aviron taldeko gazteen entrenatzailea zenean, duela 22 bat urte, jazo omen zen erasoa, baina biktimak orain salatu du.\nBaionako Polizia Judizialak Eric Olhats futbol ikuskatzailea atxilotu zuen atzo, adingabe bat bortxatzea egotzita, Jerome Bourrier Baionako fiskalak gau baieztatu duenez.\nInformazioaren arabera, bortxaketa 90 hamarkadako amaieran eta 2000. urtearen hastapenetan jazo zen, Olhats Baionako Aviron taldeko gazteen entrenatzailea zen artean. Bertako jokalari ohi batek haren kontrako salaketa aurkeztu zuen iazko abuztuan, eta ikerketa egin ostean, atzo atxilotu zuen Poliziak.\nEric Olhats, 59 urteko baionarra, ezaguna da futbol munduan. Realeko Antoine Griezmann jokalaria ohia berak aurkitu zuen Realeko ikuskatzailea zenean. Griezmannen ordezkaria ere izan zen urte luzez. Gaur-gaurkoz, Atletico Madrilen ikuskatzailea da Frantziako Estatuan.\nEz da lehen aldia Olhats adingabeen kontrako delituetan nahasita dagoela. 2009an, adingabeak galbidean jartzegatik epaitu eta zigortu zuten. Realeko ikuskatzailea zen artean, eta behin-behinean taldetik kanporatu zuten txuri-urdinek. Nolanahi ere, handik gutxira berriro jarri zuten karguan, eta 2018ra arte jardun zuen.\nHiru pertsona atxilotu dituzte Bilbon haur-pornografia edukitzeagatik eta partekatzeagatik\nFauno deituriko polizia operazioaren baitan, Espainiako Poliziak ia 100 giga pedofilia artxibo atzeman ditu. Atxilotuak aske daude epaiketaren zain.\nEspainiako Poliziak hiru pertsona atxilotu ditu Bilbon haur-pornografia edukitzeagatik eta partekatzeagatik, Espainiako Gobernuak Bizkaian duen Ordezkaritzak jakinarazi duenez.\nBizkaiko hiriburuko hiru etxebizitzetatik pedofilia artxiboak deskargatzen eta partekatzen ari zirela jakin zenean hasi zen ikerketa.\nFrogak bildu ondoren Poliziak Bilboko 10. Instrukzio Epaitegiaren esku utzi zituen froga guztiak, eta epaileak etxebizitza horietan sartzeko baimena eman zuen.\nBi etxebizitzatan agenteek sei disko gogor aurkitu zituzten. Hori guztia dela eta, Poliziak hiru pertsona atxilotu zituen. Epailearen aurretik igaro ondoren, gaur egun, aske daude epaiketa egiten den bitartean.\nLangile bat hil da Etxabarri Dibiñako Pepsico enpresan, bihotzekoak jota\nLABek salatu duenez, aurten dagoeneko 26 behargin hil dira Euskal Herrian lan-istripuan, horietako zazpi ezbehar ez traumatikoan.\nLangile bat hil da Etxabarri Dibiñako (Araba) Pepsico enpresan, bihotzekoak jota, LABek ohar batean jakinarazi duenez. Sindikatu abertzalearen arabera, behargina bere lanpostuan zegoen, bihotzekoak jo dion unean.\nSindikatuak salatu duenez, aurten dagoeneko 26 behargin hil dira Euskal Herrian lan-istripuan, horietako zazpi ezbehar ez traumatikoan.\nLABek hildakoaren senide, lagun eta lankideei elkartasuna eta samina adierazi die.\n"Lan karga altuak eta erritmo gogorrak salatzen dituzte bertako langileek. Ez da harritzekoa, hortaz, laneko arrisku faktoreak medio, arazo kardiobaskularrak areagotzea eta bizi-kalitatean eragina izatea", kritikatu du sindikatuak.\nAzkenik, Pepsico konpainiako enpresa-batzordeak datozen orduetan antolatuko dituen mobilizazioetan parte hartzera deitu du LABek.\nDatorren maiatzaren 29an ospatuko da Abusun Ibilaldia\nBilboko Abusu Ikastolak antolatu du Ibilaldiaren 44. edizioa. Indarberriturik itzuli da aurten Bizkaiko ikastolen jaia; 4,2 kilometro izango ditu ibilbideak, eta ekintza sorta oparoa eskainiko dute.\nAurtengo Ibilaldia Bilboko Abusu Ikastolak antolatu du, eta datorren maiatzaren 29an egingo dute, Erro, harri, har lelopean. Familia zein lagunekin "euskaratik eta euskaraz" ospatzeko eguna izango da. Iaz, osasun-neurriak tarteko, ez zen ohiko ibilbiderik izan, baina edizio berriak bere erroari eutsi dio. Bilboko Abusu auzoa inguratzen duen 4,2 kilometroko ibilbidea izango da aurten, "auzoari begira dagoen ikastola irudikatu nahian".\nEuskal Herriko hainbat lekutatik joandako jendetza hartuko du Abusuk maiatzaren 29an. Auzora heltzeko garraio publikoa erabiltzeko eskatu du Ibilaldia Elkarteak, errazagoa eta erosoagoa izango baita. Metro Bilbao, EuskoTren, Renfe eta BilboBus enpresek zerbitzu bereziak antolatu dituzte igande horretarako.\nBizkaiko Foru Aldundiak AP-68 autobideko ibilbideak diruz lagunduko ditu 2022ko urriaren 1etik aurre\nErabiltzaileek hilean 34,55 euroko gastu espezifikoaren muga baliatu ahal izango dute AP-68 autobidean, Bizkaian, eta 50,54 eurokoa hilean, Arabako zatia erabiltzen badute.\nBizkaiko Foru Aldundiak AP-68 autobideko ibilbideak diruz lagunduko ditu 2022ko urriaren 1etik aurrera, hileko gastu-muga batekin.\nImanol Pradales Azpiegituretako eta Lurralde Garapenerako diputatuak iragarri duenez, neurri horrek eragin zuzena izango du AP-68 autobidea lanerako, ikasketetarako eta abarretarako erabiltzen duten pertsonen poltsikoetan.\nHorrela, alta emanda daudenek eta Interbiaken erregistratuta daudenek hilean 34,55 euroko gastu espezifikoaren muga baliatu ahal izango dute AP-68 autobidean, Bizkaian, eta 50,54 eurokoa, Arabako zatia erabiltzen badute. "Adibidez, Gasteizen lan egin eta Bilbon bizi den norbaitek 253 euro ordaintzen ditu hilean, eta neurri horrekin 85 euro gastatuko ditu. Kasu honetan, 2.000 euro inguru aurreztuko dira urtean", azaldu du.\nEspainiako Gobernuak asteartean onartuko du gurasoen baimena kenduko duen abortuaren legearen aurrep\nAurreikuspenen arabera, testuak osasun publikoan haurdunaldia borondatez eten ahalko dela bermatuko du, eta gurasoen baimena izatearen beharra kenduko die 16 eta 17 urteko adingabeei.\nAbortuaren legeak datorren asteartean hasiko du bidea, ziurrenik, aurreproiektua Ministroen Kontseiluan onartuta. Testuak osasun publikoan haurdunaldia borondatez eten ahalko dela bermatuko du, eta gurasoen baimena izatearen beharra kenduko die 16 eta 17 urteko adingabeei.\nEFEk aipatutako Berdintasun Ministerioko iturrien arabera, testua negoziazioaren azken fasean dago. Ser irratiak aurreratu duenez, Gobernuak datorren asteartean emango dio oniritzia.\nTestuaren azken xehetasunen berri izan gabe, Irene Montero ministroak eta beste ordezkari batzuek hilabete hauetan zehar legean sartu nahi dituzten neurri batzuk azaldu dituzte, hala nola alokairuko sabelak indarkeria motatzat hartzea.\nBerdintasun Batzordean egindako azken agerraldian, Monterok ziurtatu zuen bere beste helburuetako bat zentro publikoetan abortatzeko eskubidea bermatzea dela, eta aurreratu zuen eutanasiaren legea hartuko zuela erreferentziatzat kontzientzia-eragozpena arrazoitzen duten profesionalen erregistro bat sortzeko. Ministerioak emakumeen higiene produktuek eta hilekoarenek jasaten duten % 10eko BEZa jaitsi nahi du, baita ikastetxeetan doan banatu ere.\nHorrez gain, Monterok nahi du haurdun dauden emakumeek baimen ordaindua eta unibertsala izateko eskubidea izatea, haurdunaldiaren 36. astetik aurrera eta erditu arte, amaren osasuna babesteko, haurra jaio ondoren dituzten baimenetatik bereizita.\nEra berean, Monteroren asmoa da hileko mingarriak dituzten emakumeek baja eskatu ahal izatea, baita kiste, mioma edo endiometriosiengatik normaltasunez lan egin ezin dutenek.\nEspetxean sartu dute Donostiako sexu-erasoaren ustezko egilea\n20 urteko gizona Martuteneko kartzelan sartu dute bart, epailearen aurretik igaro ondoren. Igande goizaldean gertatu zen erasoa, emakumea etxera itzultzen ari zela.\nDonostian gertatutako sexu-erasoari lotuta atxilotutako gizona espetxean sartu dute bart, Eusko Jaurlaritzako Segurtasun Sailak jakinarazi duenez.\nIgande goizaldean gertatu zen erasoa, emakumea etxera itzultzen ari zela.\nErasoaren ondotik Ertzaintzak ustezko erasotzailea, 20 urteko gizona, atxilotu zuen. Atxilotua atzo igaro zen epailearen aurretik, eta horrek Martuteneko kartzelan sartzea agindu zuen.\nGizon bat atxilotu dute Basaurin emakume bat makila batekin buruan jotzea leporatuta\nDirudienez, erasotzailea metro bateko makila batekin sartu zen joko-areto batean, eta emakume bat eta haren laguna jo zituen.\nGizon bat atxilotu dute Basaurin emakume bat buruan makila batekin jotzeagatik. Gainera, erasotzaileak emakumearekin zegoen lagun bati besoan kolpatu zion, erasoa geldiarazten saiatzeagatik. Gertaera igande honetan izan zen, 23:00ak aldera, Soloarte auzoko joko-areto batean.\nAntza, atxilotua (32 urte) metro bateko makila batekin sartu zen aretoan, eta emakumea buruan jo zuen. Zauritua osasun-zentro batean artatu behar izan zuten, buruan zauri odoltsu bat zuela eta.\nErtzaintzak gizona lokalaren barruan identifikatu eta atxilotu zuen. Halaber, kanpoan, erasotzaileak ustez erabili zuen arma aurkitu zuten agenteek, hau da, metro bateko luzerako makil bat.\n913 emakumek salatu zuten indarkeria matxista iaz Hego Euskal Herrian\n2020ko datuekin alderatuta, hazi egin da biktima kopurua (65 gehiago), INE Espainiako Estatistika Institutuak urtero egiten duen genero indarkeriaren datuen arabera.\n2021ean, Hego Euskal Herrian 913 emakumek salatu zituzten euren bikotekide edo bikotekide ohi matxistak genero indarkeriagatik, INE Espainiako Estatistika Institutuak iazko urteari dagokion Genero eta Etxeko Indarkeriaren Estatistikaren arabera.\nGogorarazi behar da datuok Poliziaren aurrean zein judizialki salatutako indarkeria kasuak bakarrik biltzen dituztela. Euskal Autonomia Erkidegoan (EAE) eta Nafarroaren kasuan, aurreko urtean baino 65 emakume gehiagok eman zuten erasotzaile matxista salatzeko pausoa, 2020an, 848 biktima erregistratu ziren eta. Ehunekotan jarrita, ia % 10 igo zen biktima kopurua EAEn, eta % 3,5, Nafarroan.\n21 pertsona hil dira Euskadin covid-19ak jota, eta intzidentzia 500 kasutik gorakoa da\nAurreko astean baino lau pertsona gehiago hil dira eta intzidentzia metatua 541 kasuraino igo da. Ospitaleetako presioa aurreko astekoaren antzekoa da: 324 gaixo daude gela arruntetan eta zortzi zainketa intentsiboetako unitateetan.\nCovid-19ak eragindako heriotzak hazi dira azken astean Euskal Autonomia Erkidegoan (EAE). Joan den astean 21 pertsona hil ziren, astebete lehenago baino lau gehiago, 17 izan zirenean, Eusko Jaurlaritzako Osasun Sailak maiatzaren 2tik 9ra koronabirusaren datuak biltzen dituen txostenaren arabera. Euskadin 6.715 pertsona hil dira jada covid-19aren ondorioz.\nGainera, 14 eguneko intzidentzia-tasa metatuak 500 puntuko muga gainditu du, eta 541,90 kasukoa da 100.000 biztanleko. Hortaz, Euskadi transmisio-arrisku handian dago berriro. Lurraldez lurralde aztertuta, Arabak du intzidentziarik handiena: 633,27 kasu. Bizkaian intzidentzia metatua 527,74koa da, eta txikiena Gipuzkoan dago: 511,35 kasu.\nBi pertsona atxilotu dituzte Bizkaian, Internet bidez 240.000 euroko iruzurra egitea egotzita\nEmakume bat eta gizon bat dira atxilo hartutakoak. Batez ere txakurtxoak salduz egiten zituzten maulak. Erosle bakar bati 15.000 euroko iruzurra egin omen zioten.\nEspainiako Poliziak emakume bat eta gizon bat atxilotu ditu Bizkaian, Internet bidez 240.000 euroko iruzurra egitea egotzita. Emakumeak aurrekariak zituen sarean iruzur egiteagatik, eta hura atxilotzeko agindua zegoen, Espainiako Gobernuak Bizkaian duen Ordezkariordetzak jakinarazi duenez.\nBizkaian bizi zen bikote bat Nigeriako gaizkile talde batekin lankidetzan ari zela susmatu zuten Bilboko Espainiako Poliziako ikertzaileek, eta, egiaztatu zutenez, Internet bidez hainbat produktu salduta maulak egiten zituzten Espainiako Estatu osoan.\nBikoteak "bitartekari finantzario" gisa jarduten zuen, eta iruzurren bidez lapurtutako dirua Nigeriara bidaltzen zuten posta bidezko igorpen edota enpresen bidez egindako bidalketetan.\nIruzurrak egiteko, mota guztietako produktuak saltzen zituzten sarean, baina batez ere txakurtxoak salduz egiten zituzten. Animaliarengatik ez ezik, hura garraiatzeko eta aduana eta albaitari gastuak ordaintzeko dirua eskatzen zieten biktimei. Erosle bakar bati 15.000 euroko iruzurra egin omen zioten. Atxilotu ostean, Barakaldoko guardiako epaitegiaren esku geratu ziren biak, eta horrek kargupean aske utzi zituen.\nBi urte Bidasoldean neska adingabeak jazartzeagatik epaitutako entrenatzaileari, baina ez da espetxe\nBere klubeko neskekin harremanetan jartzen zen sare sozialetan, bera ere adin txikikoa zela esanez; haiekin hitz egiten zuen eta sexu-proposamenak egiten zizkien. Akusatuak gertatutakoa aitortu du.\nGipuzkoako Bidasoa eskualdeko kirol-erakunde bateko entrenatzaileak, bere klubeko hainbat neska adingaberi ziberjazarpena egitea egotzita epaitu dutenak, leporatzen zitzaizkion gertaerak aitortu ditu eta bi urteko kartzela-zigorra eta 1800 euroko isuna onartu ditu.\nHala ere, kasuaren iturriek jakinarazi dutenez, kartzela-zigorra eten diote, hurrengo bi urteetan deliturik ez egiteko baldintzarekin, eta, beraz, ez da kartzelara joango.\nGizonak ezingo du biktimekin harremanetan jarri, ezta haiengana hurbildu ere, datozen bost urtetan, eta zaintzapeko askatasun-egoeran egon beharko du beste bost urtez. Gainera, adingabeekin zerikusia duen edozein jardueratarako ezgaitu dute.\nBilboko hilketen susmagarri nagusiak bere burua entregatu du\nGizona ihes eginda zegoen eta Irungo ertzain-etxean aurkeztu da. Antza denez, ikerketan laguntzeko prest dago, baina guztia ukatu du Ertzaintzaren aurrean.\nBilboko hilketen susmagarri nagusiak bere burua entregatu du, eta Ertzaintzak segituan atxilotu du. Susmagarria ihes eginda zegoen.\nEITB Mediak jakin duenez, Irungo ertzain-etxean aurkeztu da arratsaldean, bere izen-abizenak eta argazkia publiko egin ostean. Antza denez, ikerketan laguntzeko prest dago.\nEpaileak auzia sekretupean jarri du; beraz, ikerketaren inguruko datu ofizial edo xehetasunik ez dute eman. Gazte atxilotuak guztia ukatu omen du Ertzaintzaren aurrean.\nBilboko lau gizonen heriotzarekin zerikusia izan lezakeen ustezko serie-hiltzaileak (25 urtekoa) polizia-aurrekariak ditu, EITB Mediak jakin duenez.\nBizkaiko hiriburuko epaitegietan dagoeneko bi auzibide abiatu dituzte, homizidioagatik. Gainera, EFE agentziak jakinarazi duenez, Valentzian eta Madrilen ere abiatu dituzte horren inguruko ikerketak.\nBilbon, iazko irailetik abendura arte izandako lau heriotzarekin lotuta egon litekeela uste du Ertzaintzak. Dena dela, hirian izandako beste heriotza susmagarri batzuk ere ikertzen ari dira.\nDirudienez, homosexualentzako aplikazioak erabilita jartzen zen harremanetan biktimekin, horiei dirua osteko asmoz. Eurekin gelditu ondoren, momentu batean, estasi likidoa (GHB) erabiltzen omen zuen biktimei borondatea galarazi eta horien bankuko gakoak eskuratzeko. Ondoren, dirua kentzen omen zien.\nBilboko epaitegietan bi auzibide daude irekita homizidio kasuengatik, eta, horrez gain, nazioarteko agindu bat emanda dago ustezko hiltzailea atxilotzeko.\nIkerketan bi puntu esanguratsu daude. Batetik, urriaren 18an Bilboko Zazpikaleetan gizon bat hilda aurkitu zuten bere etxean, eta hasieran berez hil zela pentsatu arren, GHB droga aurkitu zioten gero odolean. Gainera, abenduan, susmagarria beste biktima batekin gelditu zen, baina erasotzaileak ihes egin zuen biktimak auzotarren laguntza eskatu zuenean.\nBiktima horrek salaketa jarri ondoren hasi zen Ertzaintza kasu guztiak lotzen, denak susmagarri beraren inguruan.\nTrafikoa eten dute Agirre Lehendakariaren etorbideko zati batean, hoditerian izandako matxura baten\n05:30 inguruan hoditerian izandako leherketak 18 metro karratu inguruko errepide zatia harrotu du Julio Urkixo kalearen eta Enekuri etorbidearen artean. Hasiera batean, errepidea ibilgailuentzat erabat itxi badute ere, berriro erabiltzeko moduan dago gertaera izan den tokian izan ezik.\nTrafiko arazo handiak eragin ditu gaur goizean Bilbon Agirre Lehendakariaren etorbideko ur-hoditerian izandako matxura batek. Leherketa bat izan da hodietan, eta, ondorioz, ura kanpora atera da eta 18 metro karratuko errepide zati bat harrotu du.\nJulio Urkixo kalea eta Enekuri etorbidearen artean izan da matxura, 05:30 inguruan 40. zenbakiko atariaren parean, eta errepidea erabat itxi dute ibilgailuentzat.\nHala ere, dagoeneko errepidea berriro erabiltzeko moduan dago gertaera izan den tokian izan ezik.\nDeustuko bizilagunen ur-horniketa bermatuta dagoela ziurtatu du Udalak. Konponketa lanak egiteko lau egun beharko dituztela kalkulatzen du Bilboko Udalak.\nEAEko industriaren jarduera % 7,9 hazi da lehen hiruhilekoan\nUrtarriletik martxora Industria Produkzioaren Indizearen hazkundea handiagoa izan zen Bizkaian (% 9,3) Gipuzkoan (% 7,8) eta Araban (% 5,9) baino.\nEuskal Autonomia Erkidegoko (EAE) industriaren jarduera % 7,9 hazi zen aurtengo lehen hiruhilekoan 2021eko aldi beraren aldean.\nEkipo-ondasunak, non ibilgailu motordunen fabrikazioa, tren-makinen eta trenbide-materialaren eraikuntza eta aeronautika edo ontzigintza daude, industria-jarduera sustatu zuten, % 15eko hazkundearekin.\nKontsumo-ondasun ez-iraunkorren jarduera ere nabarmen hazi zen, % 11,1; talde horretan daude elikagaiak prozesatzeko eta kontserbatzeko jarduerak, garbiketarako eta higienerako produktuen fabrikazioa eta jantziak egitea.\nEnergiak beste igoera handi bat izan zuen, % 12,8koa; bitarteko ondasunena (metalurgia, industria kimikoa eta kautxuzko eta plastikozko produktuen fabrikazioa) % 2,3koa izan zen, eta kontsumo-ondasun iraunkorrena (altzariak eta etxeko tresnak fabrikatzea, besteak beste) % 0,3koa.\nEuskal LGTBI+ Behatokiak kezka agertu du ustez Bilbon lau gizon hil dituztelako\nErtzaintza 20 eta 30 urte bitarteko gizon baten bila ari da, iazko iraila eta urria bitartean Bilbon hil ziren lau gizonen heriotzarekin zerikusia duelakoan.\nEuskal LGTBI+ Behatokiak kezka agertu du Bilbon ustez lau gizon hil dituztelako. Gainera, azken egunetan Santurtzin gizon batek salatutako bortxaketa eta Zornotzan izandako eraso homofoboa ere aipatu ditu.\nHorregatik, lehenbailehen neurri eraginkorrak hartzeko eskatu diete agintariei, "kolektiboaren oinarrizko eskubideak babesteko eta defendatzeko". Halaber, gertakari horiek ikertzeko giza baliabide eta material guztiak erabiltzea galdegin dute.\nGizon bat hilik topatu dute Bilboko Casilda parkeko banku batean\nAtzo gauean gertatu zen. Segurtasun Sailak jakitera eman duenez, gizonak ez zuen kriminalitate-zantzurik. Azken orduetan hirian hilda aurkitu duten bigarren pertsona da; izan ere, beste gorpu bat aurkitu dute gaur goizaldean Bilboko hondakin-zentro batean, hau ere kriminalitate-zantzurik gabe.\nGizon bat hilda aurkitu zuten atzo Bilboko Casilda Iturrizar parkeko banku batean, gaua igarotzen zuen lekua. Segurtasun Sailak jakitera eman duenez, gizonak ez zuen kriminalitate-zantzurik.\nHerritar batek Ertzaintzari deitu zion esanez pertsona batek denbora zeramala banku batean, manta batekin estalita, mugitu gabe. Bertaratu ziren osasun-langileek baieztatu zuren haren heriotza. Gorpua autopsia egitera bidali badute ere, hasiera batean, Ertzaintzak ez du kriminalitate-zantzurik aurkitu.\nAzken orduetan hirian hilda aurkitu duten bigarren pertsona da; izan ere, beste gorpu bat aurkitu dute gaur goizaldean Bilboko hondakin-zentro batean, hau ere kriminalitate-zantzurik gabe.\n2.503 langabe gutxiago daude Hego Euskal Herrian\n115.554 langabe daude Euskal Autonomia Erkidegoan, aurreko hilabetean baino 1.531 gutxiago. Kontratu berrien heren bat mugagabeak izan ziren. Nafarroan, % 2,83 egin du behera langabeziak.\nApirilean 2.503 langabe gutxiago erregistratu ziren, aurreko hilabetearekin alderatuta, Hego Euskal Herrian. Euskal Autonomia Erkidegoan zein Nafarroako Foru Erkidegoan egin du behera langabeziak.\nEAEn, langabeziak % 1,31 egin du behera Euskal Autonomia Erkidegoan, Eusko Jaurlaritzaren Lan eta Enplegu Sailaren datuen arabera. Zehazki, lanik gabeko 115.554 pertsona erregistratu zituen Lanbidek apirilean, hau da, aurreko hilabetean baino 1.531 langabe gutxiago.\nEgindako kontratu berrien % 30,57, ia heren bat, mugagabeak izan dira. Apirilean kontratuen bolumena martxoan baino % 24 txikiagoa izan arren, % 7,85 gehiago dira mugagabeak.\nSindikatuek Osakidetzaren "immobilismoa" salatu dute ospitale eta osasun mentalaren sarean\nSindikatuek berretsi dute "negoziatzeko borondatea, baina eskatutako norabidean pausorik ematen ez bada, mobilizazioekin jarraituko dugu eta ez gara Mahai Sektorialera itzuliko".\nSATSE, ELA, LAB, CCOO, UGT eta ESK sindikatuek elkarretaratzeak egin dituzte gaur Osakidetzako ospitaleetan eta osasun mentaleko sarean, Osakidetzaren "inposaketaren eta propagandaren aldeko apustua" salatzeko.\nSindikatuek prentsa ohar bateratu batean adierazi dutenez, "horren adibide garbia da atzo publiko egin zuen estabilizazio tasa. Beste behin ere, komunikabideek gurekin negoziatu gabeko gaien berri dute”.\n"Gainera, azpimarratu behar dugu iragarritako 2.800 plazak ez direla nahikoak 24.000 aldi baterako langile dauzkan plantilla batentzat (% 58)", salatu dute.\nHala, sindikatuek maiatzaren 16rako ospitaleen eta osasun mentalaren sarean deituta dagoen greba deialdia gogorarazi dute.\nSATSE, ELA, LAB, CCOO, UGT eta ESK berretsi dute "negoziatzeko borondatea, baina eskatutako norabidean pausorik ematen ez bada, mobilizazioekin jarraituko dugu eta ez gara Mahai Sektorialera itzuliko".\nGizon bat atxilotu dute Donostian hiru ibilgailutan lapurreta egiteko kristalak apurtzeagatik\n44 urteko gizonezkoari Amara auzoko denda batean sartu eta osten saiatzea ere leporatu diote.\nDonostiako Udaltzaingoak 44 urteko gizonezko bat atxilotu du bart Caracasko Erret Konpainia Gipuzkoarraren kalean hiru ibilgailutan lapurreta egiteko kristalak apurtzeagatik. Donostiako Udalak ohar batean jakinarazi duenez, gizonezkoa autoetako leihoak apurtzen harrapatu zuten agenteek, Amara auzoan. Denda batean sartu eta osten saiatzea ere egotzi diote atxilotutakoari.\nGarraiolari bat hil da Hernanin, kamioi batek harrapatuta\n69 urteko gizonezkoa da hildakoa. Zikuñaga paper fabrikaren atzeko aldean dagoen bidean gertatu da ezbeharra eta langilea tokian bertan hil da.\n69 urteko langile bat hil da gaur goizean Hernanin izan den lan istripuan.\nHernaniko Udaltzaingoak jakitera eman duenez, 09:00etan gertatu da Zikuñaga paper fabrikaren atzeko aldean dagoen bidean, hain zuzen ere, kamioilariek zama hartzeko eta uzteko erabiltzen duten bidean. Antza denez, egurra kargatzeko zain zegoen langilea, beste kamioi batek harrapatu duenean; tokian bertan hil da.\nUdaltzainak, ertzainak eta Osalaneko teknikariak istripua izan den tokira gerturatu dira. Bestalde, gaur bertan jakin ahal izan denez, Ondarroan behargin bat hil da asteburuan.\nDbusen 17. linea izango da elektriko bihurtuko duten lehenengoa Donostian\nEusko Jaurlaritzak eta Donostiak Udalak hitzarmena sinatu dute hirian autobus elektriko adimendunaren sistema abian jartzeko. 25,7 milioi euroko aurrekontua izango du.\nEusko Jaurlaritzak eta Donostiako Udalak hitzarmena sinatu dute hirian autobus elektriko adimendunaren sistema abian jartzeko. Hain zuzen ere, Dbusen 17. linea (Gros-Amara-Miramon) izango da elektriko bihurtuko duten lehendabizikoa. Guztira, bederatzi autobus elektriko izango ditu.\nDonostiako lehen autobus elektriko adimendunak, Gros eta Amara auzoak ospitaleekin eta Miramonekin lotuko du. Ibilbidea 15 kilometro ingurukoa da.\nProiektua hiriko mugikortasun adimendunerako –Smart Mobility– protokoloaren baitan kokatzen da eta 25,7 milioi euroko aurrekontua izango du.\nProiektua garatzeko gutxi gorabeherako epea lau urte ingurukoa da.\nBi gizon gazte atxilotu dituzte Ordizian hilketa saiakera delitua egotzita\n24 eta 28 urteko gizasemeei beste bati labanaz eraso egitea leporatu diete. Biktima albo batean eta garondoan zauritu zuten, eta ospitalean dago ordutik, bere bizia arriskuan ez badago ere.\nErtzaintzak bi gizon gazte, 24 eta 28 urtekoak, atxilotu zituen atzo Ordizian (Gipuzkoa) hilketa-saiakera delitua egotzita, beste gizon bati eraso baitzioten arma zuriz.\nSegurtasun Sailak ohar baten bidez jakinarazi duenez, erasoa atzo arratsaldean jazo zen. Labana batekin egindako balizko eraso baten berri izan zuen Ertzaintzak, eta patruila adierazitako lekura iritsi zenean, albo batean eta garondo inguruan hainbat zauri zituen gizon bat topatu zuten.\nLesioak ikusita, agenteek zauriak estali behar izan zizkioten anbulantzia heldu bitartean. Biktima egonkortuta, Zumarragako Ospitalera eraman zuten, eta bertan dago, arriskutik kanpo bada ere.\nGertatutakoari buruzko informazio guztia bildu ondoren, agenteek inguruak miatu eta erasoarekin zerikusia omen zuten bi gizon atxilotu zituzten handik gutxira, homizidio-ahalegina leporatuta.\nBi gizonek aurrekariak dituzte estupefazienteak banatzeagatik. Aurreikuspenen arabera, gaur bertan eramango dituzte Tolosako Guardiako epailearen aurrera.\nAraba, Gipuzkoa eta Bizkaiko elikagai-bankuek gaur ekingo diote Udaberriko Bilketari\nBilketa maiatzaren 2tik 7ra egingo da Eroski eta BM supermerkatuetan. Antolatzaileek kanpaina honen garrantzia nabarmendu dute, krisiak eta inflazioak gero eta pertsona gehiagori eragiten baitie. Aurten, gainera, Ukrainatik etorritako 200 lagun gehitu zaizkie laguntza behar duten pertsonei.\nAraba, Gipuzkoa eta Bizkaiko elikagai-bankuek Udaberriko Bilketa egingo dute aste honetan, maiatzaren 2tik 7ra, Eroski eta BM supermerkatu-kateetan. Antolatzaileek adierazi dutenez, aurtengo kanpaina "oso beharrezkoa" da krisiaren eta inflazioaren ondorioz familia ahulenen egoera arintzeko eta errefuxiatu ukrainarrak artatzeko.\nErakunde horien arabera, gaurtik ostegunera elikagai-bonuaren bidez egingo da bilketa, boluntariorik gabe; ostiralean eta larunbatean, aldiz, bilketa fisikoa egingo da supermerkatuetan, bezeroek Elikagaien Bankuari eman nahi dizkioten produktuak jasoko dituzten boluntarioen laguntzarekin.\nPandemia dela medio, bilketa fisiko hau ezin izan da egin azken kanpainetan, baina, osasun-egoerak hobera eginda, jendeak nahiago duten aurrez aurreko sistema erabili ahalko dute oraingoan.\nCarlos Martínez Gipuzkoako Elikagaien Bankuko presidenteordeak ere azpimarratu du eskaria nabarmen handitu dela urtea hasi zenetik. Gipuzkoan, apirilaren amaieran abenduan baino 800 pertsonak baino gehiagok behar zuten laguntza, eta horien "erdia inguru" Ukrainatik etorritako familiak lirateke. Elikagai-bankuek gizartearen erantzun "bikaina" espero dute oraingoan ere, beste kanpaina batzuetan gertatu den bezala.\nForuzain bat atxilotu dute aste honetan Martzillan bikotekide ohiaren mutil-lagunaren autoari su emateagatik, Foruzaingoak ostiral honetan jakinarazi duenez. 55 urteko gizona eskolta lanetan aritzen zen. Aske utzi dute, baina datozen orduetan joan beharko du epailearen aurrera.\nAntza denez, duela astebete su eman zion bere bikotekide ohiaren mutil-lagunaren autoari, eta haren ondoan aparkatuta zeuden beste ibilgailu batzuk ere kiskali ziren. Azkoiengo suhiltzaileek itzali zituzten garrak.\nKalteak jasan zituen autoetako baten jabeak salaketa ja.\nArabako Lurralde Auzitegiak 10 urteko kartzela-zigorra ezarri dio Gasteizen neska-lagun ohiaren bikotekidea hil zuen gizonari.\nAurrez, herri-epaimahaiak emandako epaia berretsi du Arabako Lurralde Auzitegiak. Herri-epaimahaiak errudun jo zuen, homizidio delitua egotzita, akusazioek eta defentsak akordioa lortu eta hasierako 12 urte eta erdiko kartzela-zigor eskaera 10 urtera murriztu ondoren.\nHasieran, 28 urteko erasotzaileak adierazi zuen 18 urteko gazteari sorbaldan zauria egitea zela bere asmoa. Gerora, ordea, onartu egin zuen hasieratik izan zuela biktima hiltzeko asmoa.\nEpaiaren arabera, 2021eko otsailaren 10ean Gasteizko Flandria kalean egin zion eraso, kondenatuak biktima sastatu baitzuen eztabaida izan ondoren.\nKartzela-zigorraz gain, hiltzaileak 350.000 euroko kalte-ordaina eman beharko dio hildakoaren familiari.\nErtzaintza gizon baten bila ari da, iazko urrian Bilbon hil zen 43 urteko gizonezko baten heriotzarekin lotura duelakoan.\nEITB MEDIAk jakin ahal izan duenez, heriotzaren ostean norbaitek hildakoaren dirua bankutik atera zuela ohartu ziren senideak.\nAntza denez, bilatzen ari diren gizona internet bidez jarri omen zen harremanetan biktimarekin eta, droga eman ostean -extasi likidoa autopsiaren arabera-, banketxeko datuak lortu zituen, eta dirua lapurtu.\nErtzaintzak, gertatutakoaren ustezko egilea identifikatu ondoren, gizona topatzeko bilaketa hasi du.\nGizon bat kondenatu dute Iruñean urtebeteko alabari tratu txarrak emateagatik\nTratu txarrak emateagatik ezarritako zigorra onartu du haurraren aitak, fiskaltzak eta defentsak akordioa adostu ondoren. Orain baino lehen, Iruñeko epaitegi batek emazteari tratu txarrak emateagatik kondenatu zuen.\nIruñean, gizon bat kondenatu dute urtebeteko alabari tratu txarrak emateagatik, Nafarroako Justizia Auzitegi Nagusiak ostegun honetan jakinarazi duenez. 37 urteko gizonak alabari tratu txarrak ematen zizkiola onartu du, eta fiskaltzak eta defentsak adostu dute urtebete eta bederatzi hilabeteko espetxe zigorra.\nEpaian irakur daitekeenez, alabak urtebete zuenean, jateko aulkitxoan denbora luzez lotuta edukitzen zuen, pixoihala aldatu gabe, eta indarka ematen zion jaten, zenbaitetan ahoan zauriak egiteraino.\nOrain baino lehen, Iruñeko epaitegi batek emazteari tratu txarrak emateagatik lau urte eta zortzi hilabeteko kartzela zigorrera ere kondenatu zuen.\nEspetxe-zigorraz gain, kondenatua ezin izango da alabarengana hurbildu edo harekin komunikatu bi urte eta bederatzi hilabeteko epean. Gainera, aldeek espetxe-zigorra 2 urtez etetea erabaki dute, baldin eta epe horretan deliturik egiten ez badu eta komunikazio eta urruntze aginduak errespetatzen baditu.\nEBk Gasteiz saritu du Hiri Adimentsu eta Klimatikoki Neutro gisa\n"Hemendik 2030era bitartean ehun hiri adimendun eta klimatikoki neutroak" izeneko EBren misioan parte hartuko du beste 99 hirirekin batera.\nEuropako Batzordeak hautatutako ehun hirietako bat izan da Gasteiz, 2030ean neutraltasun klimatikoa lortzeko EBko biztanleen % 12 bizi diren hirietako bat, 360 milioi euroko proiektu baten barruan.\nHautatutako hiriek, horien artean Bartzelonak, Madrilek, Valentziak, Valladolidek, Sevillak eta Zaragozak, Europako Batzordearen finantzaketa jasoko dute 2022an eta 2023an, besteak beste, mugikortasun garbia, eraginkortasun energetikoa eta hiri-plangintza jasangarria arloetan bide berritzaileak bilatzeko, Batzordeak ostegun honetan jakinarazi duenez.\nIa bost emakumeri diagnostikatzen diote bularreko minbizia egunero Euskadin\nUrtez urte % 1 inguru jaisten da heriotza tasa, eta minbizi mota hori dutenen % 80tik gora bizirik irautea lortzen dute gaur gaurkoz. Diagnostiko goiztiarra eta ikerketa, gakoak gaixotasunari aurre egiteko. Hori guztia GEICAM taldeak Donostian antolatutako 14. Sinposioan aztertu dute.\nUrtero 1.600-1.800 pertsona ingururi diagnostikatzen diote bukarreko minbizia Euskadin, alegia, ia egunean 5 tarte horren zenbaki altuena aintzat hartuta. Hala adierazi dute gaur, osteguna, GEICAM Taldeko Bularreko Minbiziaren Ikerketa Taldeak aurten Donostian antolatutako 14. Nazioarteko Sinposioan. Hala, gaixotasunak eragindako egoerari aurre egiteko konponbidea bi bide paralelotan oinarritu behar da: diagnostiko goiztiarra eta ikerketa.\nHondarribiko 48 urteko motor gidari bat hilda topatu dute Zubietan, troka batean\nGidaria buelta bat ematera atera omen zen atzo arratsaldean, eta etxera itzultzen ez zela ikusita, desagertzea salatu zuen familiak. Bart aurkitu dute.\nNafarroako suhiltzaileek eta Foruzaingoaren agenteek motor gidari bat hilda topatu dute N-170 errepideko troka batean, Zubieta parean (Nafarroa), Foruzaingoak jakinarazi duenez. Hildakoa 48 urteko hondarribiar bat da, polizia iturrien arabera.\nGidaria motorrean buelta bat ematera atera zen atzo arratsaldean, eta etxera itzultzen ez zela ikusita, desagertzea salatu zuen familiak 23:00ak aldera.\nSakelakoaren seinalearen bitartez, goizaldean topatu dute gorpua, Ezkurra ibaitik gertu.\nForuzaingoak ikerketa abiatu du istripua argitzeko. Itxura guztien arabera, motorra bidetik atera eta troka batera amildu zen.\nApirilaren 18an Bidasoa ibaira jausitako pertsona migratzaile gazte baten bila ari dira\nDuela bederatzi egun muga igarotzeko saiakeran Endarlatsa inguruan ibaira erori zela uste dute. Haren bila ari dira orain Ertzaintza eta Gurutze Gorria.\nApirilaren 18an muga igarotzeko saiakeran Bidasoa ibaira jausi omen zen pertsona migratzaile baten bila ari dira Ertzaintza eta Gurutze Gorria, Eusko Jaurlaritzako Segurtasun Sailak ohar batean jakinarazi duenez.\nLarrialdi zerbitzuen arabera, biktima uretara jausi zen Endarlatsako (Lesaka, Nafarroa) gune malkartsu batetik amilduta. Antza, beste bi pertsona zihoazen berarekin, eta, hain justu, horiek eman zuten atzo desagertzearen berri, pertsona migratzaileei laguntzeko gobernuz kanpoko erakunde baten bitartez.\nErtzaintza Gipuzkoa eta Nafarroa arteko mugaren ingurua miatzen ari da; Gurutze Gorria, berriz, Bidasoko bokalea eta Faisaien uhartea arakatzen ari da.\n"Zuhurtzia" eskatu du Osasun Sailak: "Bakoitzak ikusi beharko du hartu beharreko neurriak zeintzuk d\nGotzone Sagardui sailburuak gogorarazi duenez, Lurraldearteko Kontseiluko Osasun Publikorako Batzordearen gaurko bileran ez dago aurreikusita adinekoei eman beharreko laugarren dosiaren gaia, baina ez du baztertu "Ministerioak mahai gainean jartzea".\nAste Santuko oporren ostetik, covid-19aren kasuek gora egin dutela eta, "zuhurtzia" eskatu du Gotzone Sagardui Eusko Jaurlaritzako Osasun sailburuak.\nGurutzetako Ospitalera egindako bisita batean adierazi duenez, omikron aldaerak kutsatzeko duen gaitasuna kontuan hartuta, "bakoitzak ikusi beharko du arriskua gutxitzeko hartu beharreko neurriak zeintzuk diren".\nAdinekoei koronabirusaren aurkako laugarren dosia emateko aukeraz, Sagarduik azpimarratu du adituen iritziaren arabera erabakiko dutela "noiz, non eta nortzuk" txertatu behar diren. Gogorarazi du gaia ez dagoela Osasun Sistema Nazionaleko Lurraldearteko Kontseiluko Osasun Publikorako Batzordearen gaurko bileran aurreikusita, baina ez du baztertu "Ministerioak mahai gainean jartzea".\nAzkenik, umeak erasaten ari den eta oraingoz jatorri ezezaguna duen hepatitis aldaera berriaren inguruan, sailburuak argitu du "oraingoz" Euskadin ez dutela kasurik baieztatu.\n602 pertsona ukrainar daude EAEko premiazko harrera-baliabideetan, gehienak emakumeak eta haurrak\nHalaber, orain arte, Arabako, Bizkaiko eta Gipuzkoako Polizia Nazionalaren komisariek 2.041 erregularizazio eskaera izapidetu dituzte, eta maiatzaren amaierarako 3.000 baino gehiago izatea espero da.\nEuskal Autonomia Erkidegoko premiazko harrera-baliabideek Ukrainatik etorritako 602 pertsona artatzen dituzte gaur egun. Hilabete inguruz egongo dira zentro horietan eta, ondoren, aldi baterako bizitokietara igaroko dira. Horietan, besteak beste, gizarte- lan -orientazioa eskaintzen zaie, bai eta hizkuntza ikasketak eta premien araberako diru-laguntzak ere.\nHala azaldu du astearte honetan Denis Itxaso Espainiako Gobernuak EAEn duen ordezkariak, lehen harrerako zentro horietako batera egin duen bisitan. Prenstaren aurrean aritu da Elena Valverde Errefuxiatuei Laguntzeko Espainiako Batzordeko (CEAR-Euskadi) koordinatzailearekin batera. Erakunde horrek kudeatzen ditu EAEn dauden premiazko egonaldi mota horretako 26 zentroak eta Gizarteratze, Gizarte Segurantza eta Migrazio Ministerioak finantzatzen ditu.\nGernikak biztanleriaren aurkako bonbardaketa faxista gogora ekarriko du 85. urteurrenean\nEkitaldia 16:30ean izango da Zalloko hilerrian. Bonbardaketan onik atera zen bikote batek parte hartuko du lore eskaintzan. Era berean, Sergii Solovey Ukrainako Enbaxadako idazkari nagusia bertan izango da.\nAlemaniako Kondor Legio naziak eta Italiako faxistek biztanleriaren aurka egindako bonbardaketa gogora ekarriko du Gernikak (Bizkaia) 85. urteurrenean. Besteak beste, Iñigo Urkullu lehendakariak, Sergii Solovey Ukrainako Enbaxadaren idazkari nagusiak eta Jose Maria Gorroño alkateak hatuko dute parte.\nJosu Erkoreka, Idoia Mendia eta Beatriz Artolazabal sailburuek Urkullu lagunduko dute ekitaldian. Zalloko hilerriak hartuko du omenaldia 16:30ean. Faxistek bonbardaketa 1937an burutu zuten Gerra Zibilean zehar.\nEusko Jaurlaritzako eta Udaleko ordezkariez gain, bonbardaketan onik atera zen bikote batek parte hartuko du lore eskaintzan. Era berean, Sergii Solovey Ukrainako Enbaxadako idazkari nagusia bertan izango da.\nUmeetan agertzen ari den jatorri ezezaguneko hepatitisak lehendabiziko hildakoa eragin du Erresuma B\nMunduko Osasun Erakundeak (MOE) 169 kasu hauteman ditu munduko 11 herrialdetan, eta horietatik 17k gibeleko transplantea behar izan dute.\nMunduko Osasun Erakundeak (MOE) zabaldutako informazioaren arabera, haurrengan agertzen ari den jatorri ezezaguneko hepatitisak lehendabiziko hildakoa eragin du Erresuma Batuan. Halaber, apirilaren 21era arte 169 kasu hauteman ditu munduko 11 herrialdetan, eta horietatik 17k (kasu guztien % 10 gutxi gorabehera) gibeleko transplantea behar izan dute.\nGaixoek hilabete eta 16 urte artean dituzte. 169 kasu horietatik 114 Erresuma Batuan hauteman dituzte, 13, Espainian; 12, Israelen; 9, Ameriketako Estatu Batuetan; 6, Danimarkan; 5 baino gehiago, Irlandan; 4, Herbehereetan eta Italian; 2, Norvegian eta Frantzian; eta bana Errumanian eta Belgikan.\nGaixoengan ez dituzte hauteman hepatitis akutu mota eragiten dituzten birus arruntak (A, B, C, D eta E hepatitisaren birusa). Aitzitik, gutxienez 74 kasutan adenobirusak detektatu dituzte.\nMOEk adierazi duenez, "adenobirusa hipotesi posible bat den arren, agente eragilea ikertzen ari dira". Nolanahi ere, OMEren arabera, "ez du guztiz azaltzen koadro klinikoaren larritasuna".\nAdenobirusak ohiko patogenoak dira. Pertsonatik pertsonara transmititzen dira eta arnas aparatuko gaixotasunak eragiten dituzte, baina motaren arabera, beste gaixotasun batzuk ere eragin ditzakete, gastroenteritisa, konjuntibitisa eta zistitisa, esaterako.\nEuskadiko ekonomia % 5,7 eta enplegua % 5,0 hazi dira 2022ko lehen hiruhilekoan\nIndustria izan da urteko lehen hiruhilekoan portaerarik onena izan duen sektorea.\nEuskal Autonomia Erkidegoko (EAE) Barne Produktu Gordina (BPG) % 5,7 hazi da urte artean 2022ko lehen hiruhilekoan, aurreko hiruhilekoan zenbatetsitako urte arteko hazkundea baino puntu bat gehiago. Gainera, enpleguak % 5,0ko hazkundea izan du, Eustat euskal estatistika erakundeak eginiko hiruhileroko kontuen aurrerapenaren zenbatespenen arabera.\nBestalde, 2021eko laugarren hiruhilekoarekin alderatuta, BPG % 1,0 igo da aurtengo lehen hiruhilekoan. BPGk etengabe egin du gora 2020ko bigarren hiruhilekotik aurrera, covid-19aren krisiaren ondorioz aurrekaririk gabeko atzerakada izan ondoren.\nEustatek jakinarazi duenez, aurrerapen hau egin den unean eskura zegoen informazio koiunturala ikusirik, industria sektoreak izan du urteko lehen hiruhilekoan portaerarik onena.\n2022rako, Eusko Jaurlaritzak aurreikusten du Euskadiko ekonomia % 4,5 haziko dela, joan den martxoan egindako aurreikuspenen azken berrikuspenaren ondoren, hilabete horretara arte hazkundea % 6,7koa izatea espero baitzuen.\nSei lan-heriotza eta 61 lan-istripu larri erregistratu ditu aurten Osalanek\nGuztira, 9.569 istripu zenbatu ditu EAEko estatistika ofizialak 2022ko lehen hiruhilekoan. Eusko Jaurlaritzak "gehien-gehienak saihestu zitezkeela" nabarmendu du, eta sentsibilizazio-kanpaina berria abiatu du.\nSei pertsona hil dira lan-istripuan Euskal Autonomia Erkidegoan aurtengo lehen hiruhilekoan, estatistika ofizialak jaso duenez. Guztira, Osalanek 9.569 lan-istripu erregistratu ditu; horietako 61, larriak.\nEusko Jaurlaritzak lan-arriskuen prebentzioari buruzko sentsibilizazio-kanpaina berriaren aurkezpenean esan duenez, "inplikatutako alderdi bakoitzak ahalegin guztiak egin dituen arren" gertatu dira, baina, aldi berean, "gehien-gehienak saihestu zitezkeen prebentzio-neurri egokiak behar bezala aplikatu izan balira".\nDatuen arabera, altueratik erortzeak, makinek eragindako harrapatzeak, ibilgailuek eragindako harrapatzeak, kamioiaren kabinatik erortzeak, iraultzeak eta ebakiak izan dira istripu gehienak. Zentzu horretan, "lan-prozesuen eboluzioak" sortzen dituen "erronka berriak" ikertzen eta prebenitzen saiatzen da Osalan, baina azken finean, istripu horiek "betikoak" dira.\nBerriozarren aitari ustez eraso zion gaztea atxilotu dute bere burua poliziaren aurrean aurkeztu eta\n20 urteko gizasemea Guardia Zibilak Iruñean duen kuartelera joan da bart, eta berehala hartu dute atxilo. Ondoren, Foruzaingoaren esku utzi dute, polizia hori ari baita erasoa ikertzen.\nBerriozarren (Nafarroa) aita labana batekin sastatu zuen 20 urteko gizonezkoak bere burua aurkeztu du bart poliziaren aurrean eta agenteek atxilotu egin dute, etxeko indarkeriaren delitua egotzita, polizia iturriek jakinarazi dutenez.\nIturrion arabera, gizasemea 00:00ak pasatuta azaldu da Guardia Zibilak Iruñean duen kuartelean. Berehala atxilotu dute, eta ondoren, Foruzaingoaren esku utzi, hori ari baita kasua ikertzen.\nAtxilotutakoa Foruzaingoaren polizia-etxe batean dute, epailearen aurrera noiz eramango zain.\nErasoa ustez egin zuenetik, gaztearen bila ibili dira Foruzaingoa eta Berriozarko Udaltzaingoa. 24 ordu eman ditu, beraz, ihes eginda. Erasoa astearteko 20:30ean gertatu zen, Nafarroako udalerri horretako Latsari kaleko etxebizitza batean. Zauritutako gizona ospitalera eraman zuten, sabelaldean zauria zuela.\n2.000 errefuxiatu ukrainar inguru iritsi dira EAEra, baina Jaurlaritzak ez du etorrera handirik aurr\nUkrainako errefuxiatuei harrera egiteko jarraipen mahaiaren bileraren amaieran Eusko Jaurlaritzako Gizarte Politiketako sailburuordeak azaldu duenez, 40 familiak eskatu dute harrera fasea atzean utzi eta beren etxebizitza izatea.\nUkrainako gerra hasi zenetik 57 egun betetzen diren honetan, Ukrainatik Euskal Autonomia Erkidegora iritsi diren errefuxiatuen inguruko datua berritu du gaur Eusko Jaurlaritzak. Guztira, 2.000 inguru iritsi dira. Dena dela, Eusko Jaurlaritzak ez du aurrerantzean etorrera handirik aurreikusten.\n2.000 pertsona horietatik 1.800 batek nazioarteko babesa eskatu dute (1.108 heldu eta 692 adin txikiko) eta 1.500 batek, Osakidetzako txartela. Gainera, 422 haur matrikulatu dira EAEko ikastetxeetan: 216 Gipuzkoan, 127 Bizkaian eta 79 Araban.\nIkastetxeetan ere maskara ez da derrigorrezko izango\nHezkuntza Sailak ikastetxeetarako osasun protokoloa eguneratu du Espainiako Gobernuaren dekretuaren ostean, eta horren arabera, irakasleek ez dute babes neurria zertan jantzi.\nEusko Jaurlaritzako Hezkuntza Sailak ostegun honetan iragarri duenez, ikasleak eta irakasleak ez dira behartuta egongo ikastetxeetan maskara erabiltzera, eta maila guztietan elkarreragin ahal izango dute; beraz, bizikidetza-taldeak desagertuko dira.\nGarraioan, ospitaleetan eta adinekoen egoitzetan izan ezik, maskara barnealdeetan erabiltzeko betebeharrari amaiera ematen dion dekretua joan den asteazkenean indarrean sartu ondoren, Hezkuntza Sailak covid-19aren aurkako arauen protokoloa eguneratu du. Horrela, hemendik aurrera, Euskadiko ikastetxeak maskara nahitaez erabiltzetik salbuetsita egongo dira, ikasleen eta irakasleen arteko elkarrekintza ahalbidetuko da maila guztietan, eta taldeen estankotasuna (burbuilak) bertan behera geldituko dira.\nHala ere, erabiltzen jarraitu nahi duten ikasleek edo irakasleek, arrazoia edozein dela ere, erabili ahal izango dute. Edonola ere, pertsona kalteberengan maskara erabiltzea gomendatzen dute.\nOrain arte bezala, eta beste edozein arnas prozesu edo gaixotasunekin bezala, sukarra duten, covid-19arekin bateragarriak diren sintomak dituzten edo proba batean positiboak diren ikasleek eta profesionalek ez dute ikastetxera joan beharko.\nBi gizon atxilotu dituzte Gasteizen bikotekideei eraso egiteagatik\nErasoetako bat ostatu batean gertatu zen, eta bestea, Alde Zaharrean.\nUdaltzaingoak bi gizon atxilotu zituen asteburuan Gasteizen, bikotekidea jotzea leporatuta.\nLarunbatean, 47 urteko gizon bat atzeman zuten, bikotekideari ostatu batean eraso egin izana leporatuta, Udalak ohar bidez gaur jakinarazi duenez. Igandean, berriz, 45 urteko gizon bat atxilotu zuten Alde Zaharrean, bikotekideari eraso egitea egotzita.\nHorrez gain, 20 eta 30 urteko bi gizonezko atxilotu zituzten, urruntze-aginduak urratzeagatik. Halaber, Murtziako epaitegi batek aginduta, 48 urteko gizon bat ere atxilotu zuten asteburuan.\n20 urteko mutil batek aitari labanaz eraso egin dio Berriozarren eta ihes egin du\nForuzaingoa eta Berriozarko Udaltzaingoa ustezko erasotzailearen bila ari dira. Itxuraz, erasoaren ondoren neska-lagunarekin ihes egin du. Zauritutako gizona, ostera, ospitalera eraman dute.\nBerriozarren, 20 urteko mutil batek labanaz eraso egin dio bart aitari, eta, ondoren, ihes egin du. Foruzaingoa eta Berriozarko Udaltzaingoa ustezko erasotzailearen bila ari dira. Itxuraz, erasoaren ondoren, neska-lagunarekin ihes egin du. Zauritutako gizonak, ostera, ospitalera eraman dute, sabelaldean zauria zuela.\nAntza denez, erasoa 20:30ean gertatu zen, Berriozarko Latsari kaleko etxebizitza batean. Biktimak berak eman zion gertaturikoaren berri Berriozarko Udaltzaingoari, baina agenteak iritsi zirenerako erasotzailea ihes eginda zegoen.\nMusukoa ez da derrigorrezkoa barrualde gehienetan\nEstatuko Aldizkari Ofizialean argitaratu da dekretu berria; beraz, indarrean dago neurria. Hala ere, oraindik nahitaezkoa da osasun zentroetan eta zerbitzuetan, adinekoen egoitzetan eta garraio publikoan.\nIa bi urte igaro eta gero, maskara eremu itxi gehienetan erabiltzeko derrigortasuna bertan behera geratu da. Hala ere, oraindik nahitaezkoa da ospitaleetan, osasun zentroetan, adinekoen egoitzetan eta garraio publikoan.\nEspainiako Gobernuak atzo onartutako dekretua gaur 07:30 pasatxo zirenean argitaratu dute Estatuko Aldizkari Ofizialean.\nMusukoak nahitaezkoa izaten jarraituko du hiru eremutan, arauaren arabera. Hauek dira:\nLehenik eta behin, osasun zentro, zerbitzu eta establezimenduak. Hots, ospitaleak, anbulatorioak, farmaziak eta odol-transfusioko zentroak. Argudiatu dutenez, toki horietan "pertsona kalteberen kontzentrazio handiagoa egon daiteke, gaixotasun larriaren arriskua handiagoa baita, eta, bestalde, kutsatzeko probabilitatea handiagoa da, arnas infekzio kutsakorrak dituzten pertsonen kopuru handiagoa egon baitaiteke, covid-19az gain".\nBigarrenik, adinekoen egoitzak. Dekretuaren arabera, zentro horietan covid-19 agerraldiak egon daitezke, pertsona zaurgarriei zuzenean eragin diezaieketenak. Nolanahi ere, egoiliarrentzat maskara ez da derrigorrezkoa izango, "egoitza euren bizilekua delako". Langileek eta bisitariek, ordea, ezingo dute erantzi, "kanpoaldearekin harremanetan daudenez, birusa sar dezaketen agenteak baitira".\nHirugarrenik, garraiobide publikoak —aire garraioa, trenbidez edo kable bidez egiten dena, autobusak, eta ontzi eta itsasontzi espazio itxiak, pertsonen arteko distantzia txikia badago— jasotzen ditu errege dekretuak. Horren arabera, "bidaiari asko biltzen da espazio txikietan, pertsonen arteko tarte txikiarekin, eta batzuetan denbora luzez". Testu horretan aitortu dutenez, "garraio askok eraginkortasun handiko iragazkiak dituzten aireztapen-sistema onak dituzte, baina aireztapen hori ez dago beti bermatuta guztietan". Hala ere, maskara ez da nahitaez erabili beharko bidaiarien nasetan eta geltokietan.\nValentziako 12 urteko bi neskatori egindako b...\nBurjassot udalerriko abandonatutako e...\nAudiorik gabe. Espainiako Polizia ikertzen ari da bi adingaberi Burjassot udalerrian (Valentzia) astelehenean egindako sexu erasoak. Bortxaketetako bat taldean egindakoa omen da. Levante-El Mercante Valenciano egunkariak gaur eman du albistearen berri. Horren arabera, bi bortxaketak Burjassoten (Valentziako metropoli-barrutian, hiriburutik zortzi bat kilometrora) etxe abandonatu batean gertatu ziren. Antza, bi neskatoak bi gizonezkorekin egin zuten hitzordua Instagram sare sozialaren bidez. Egunkariaren arabera, mutiletako batek neskatoetako bat bortxatu zuen. Adingabeak bertatik ihes egitea lortu zuen, eta beste lagun bati kontatu zion jasandakoa. Hirugarren neska horrek gurasoak ohartarazi zituen, eta horiek, era berean, Espainiako Polizia. Polizia bertaratu baino lehen, ordea, bi mutikoen beste lau lagun joan ziren Burjassoteko etxe abandonatu horretara eta oraindik han zen bigarren neskatoa bortxatu zuten, taldean. Oraingoz, ez dute atxiloketarik egin.\n200 euroko laguntza hilean seme-alabengatik e...\nLehendakariak “negu demografikoari” a...\nAudiorik gabe. Iñigo Urkullu lehendakariak zenbait proposamen aurkeztu ditu erronka demografikoari aurre egiteko, besteak beste, 200 euroko laguntza zuzena hilean ardurapeko seme edo alaba bakoitzeko, hiru urte bete arte, eta Haurreskolen zerbitzua doakoa, 0-2 urteko etapan. Hala adierazi du lehendakariak gaur, asteazkena, Eusko Legebiltzarrean egindako osoko bilkura monografikoan, Demografia Estrategiari buruzko norabidea, lehentasunak eta ekimen garrantzitsuenak talde parlamentarioen artean eztabaidatu, partekatu eta zehazteko, EH Bilduk proposatuta. Urkulluk Euskadiko egoera demografikoaren erradiografia egin du eta, nabarmendu duenez, "Euskadi, Espainiako Estatuarekin eta Italiarekin batera, jaiotza-tasarik baxuenak dituzten Europako herrialdeen artean dago". EAEkoa 1,28koa da emakume bakoitzeko; Frantzian 1,96 eta Suedian 1,85, esaterako. Hala, Jaurlaritzak aurkeztutako estrategiaren baitan 37 ekintza daude jasota, horietako batzuk nabarmenak jaiotze-tasa eta gazteen emantzipazioa sustatzeko. Lehendakariak azpimarratu dituen lau proposamen nagusiak hauexek dira: -200 euroko laguntza zuzena hilean ardurapeko seme edo alaba bakoitzeko, hiru urte bete arte, 100.000 eurorainoko diru-sarrerak dituzten familientzat. -Gazteentzako epe luzeko mailegu subsidiatu edo interesik gabeko eta itzulketako programak, ekintzailetza, prestakuntza edo etxebizitza-proiektuetarako. -Doakotasuna bermatzea 0-2 urteko etapan, Haurreskolen Partzuergoa indartuz.\nAbortuaren legea: nobedadeak eta arauditik ka...\nEspainiako Gobernuak onartutako aurre...\nAudiorik gabe. Osasun Sexualaren Legea —abortuaren legea bezala ezagutzen dena— erreformatzeko aurreproiektua onartu du gaur Espainiako Gobernuaren ministroen kontseiluak. Erreformarekin sexu eskubide gehiago izango dituzte emakumezkoek. Besteak beste, haurdunaldia eten nahi dutenek oztopo gutxiago izango dituzte. ZEINTZUK DIRA BERRITASUNAK? - 16 eta 17 urteko adingabeek haurdunaldia eteteko eskubidea izango dute. Ez dute hiru eguneko gogoetarik egin beharko eta baja hartu ahalko dute. Halaber, asistentzia zerbitzu integrala eta espezializatua eskainiko zaie. - Biharamuneko pilula doan banatuko dute osasun sexualari lotutako zerbitzuak eskaintzeko zentroetan. - Hileko mingarriak dituzten emakumeek baja eskatu ahalko dute. - Haurdunek erditu aurreko baimena izango dute 39. astetik aurrera, eta horrek ez du eraginik izango amatasun-baimenean. - Hilekoari lotutako produktuak (konpresak, tanpoiak…) doan banatuko dituzte institutuetan, espetxeetan, emakumeen etxeetan edota zentro sozialetan, pobreziak eragiten duen arrakalari aurre egiteko. - Antisorgailuak doan banatuko dituzte ikastetxeetan hezkuntza sexualari buruzko kanpainak egiten direnean. - Hezkuntza sexuala integrala izango da heziketa maila ezberdinetan, sexu-harremanak errespetuan oinarritu behar direla sustatzeko.\nDonostiako Ondarreta hondartzan eraso lesfobo...\nIgandean jazo zen erasoa. Bainatu ost...\nAudiorik gabe. Igandean Ondarreta hondartzan (Donostia) eraso lesfoboa jasan dutela salatu dute hainbat emakumek, eta gaur LGTBI+ fobiaren kontrako eguna dela baliatuta, hura salatzeko elkarretatzea deitu dute tenis klubaren inguruan. Nagore Iturrioz aktibista feminista eta Steilas sindikatuko kideak salatu du erasoa, Twitterren duen kontuaren bitartez. Txioan azaldu duenez, "infernuko pala txapelketaren ondoren, lagun talde bat hondartzara joan ginen bainua hartzeko asmoz". Bainua eta gero gertatu zen erasoa. Gizon batek "begiradak eta komentarioak" egin zizkien, eta argazkiak egiten hasi zitzaien. Irudiak ezabatzeko eskatu zioten berehala, eta une hartan, "surfa egitera zihoan gizon batek besteen jarrera defendatuz etengabeko eraso berbalean hasi zen", salatu du Iturriozek.\nEuskal gazteen % 63k uste du indarkeria homof...\nGazteen Euskal Behatokiak egindako in...\nAudiorik gabe. EAEko 15-30 urteko gazteen % 63k uste du indarkeria homofoboa nahiko hedatuta dagoela euskal gazteen artean. Zehazki, % 22,2k uste du "oso zabalduta" dagoela, eta % 40,8k "nahiko zabalduta" dagoela, Eusko Jaurlaritzako Berdintasun, Justizia eta Gizarte Politiketako Sailak zabaldutako datuen arabera. Astearte honetan Homofobia, Transfobia eta Bifobiaren aurkako Nazioarteko Eguna dela eta, Euskadiko gazteen artean indarkeria homofoboaren hedapenari buruz gazteek duten iritziari buruzko azterketaren zenbait datu zabaldu ditu Berdintasun, Justizia eta Gizarte Politiketako Saileko Gazteen Euskal Behatokiak. Datu horiek Gazteen Euskal Behatokiak 2021eko abenduaren 1etik 13ra bitartean online egindako inkesta batetik atera dira. Inkesta horretan 15 eta 30 urte bitarteko ia 5.000 gazteren iritziak jaso ziren; ziurrenik, udan argitaratuko dira azterlanaren emaitza osoak.\nBikote bati eraso homofoboa egin diote Arroia...\nBiktimetako batek sare sozialetan sal...\nAudiorik gabe. Eraso homofoboa egin diete bi gizoni, "maricón de mierda" oihukatuz harri bat jaurtita, Uribarri Ganboako urtegiko Arroiabe hondartzan. Salatzaileak berak sare sozialetan azaldu duenez, "gazte talde bateko norbaitek" bota die harria, Arratzua-Ubarrundiako (Araba) Arroiabe hondartza naturistan zeudela. Biktimetako bat kolpatu du harriak. Ikusgune Gasteizeko LGTBIfobiaren behatokiak eman duen prentsaurrekoan, Amets Martinez de Heredita Lumagorri elkarteko bozeramaileak eraso homofoboa salatu du, eta babes osoa helarazi dio biktimari.\nGazte bat atxilotu dute Gasteizen eta zazpi p...\nGertaera joan den igandean izan zen, ...\nAudiorik gabe. 22 urteko gazte bat atxilotu dute Gasteizen, agintaritzaren agenteei aurre egitea, desobeditzea eta atentatua egitea egotzita, eta beste zazpi pertsona identifikatu dituzte Salburua auzoko borroka batean parte hartzeagatik. Gasteizko Udalak jakitera eman duenez, gertakaria joan den igandean eman zen, urtebetetze-festa bat egin ondoren. Hamar bat pertsonak parte hartu zuten eztabaida batean eta eztabaidan eta borrokan hasi ziren. Horietako batzuk mozkortuta zeuden. Udaltzaingoa bertaratu zen, eta 22 urteko gizon bat atxilotu zuten 23:00ak aldera, agintaritzaren agenteei aurre egitea, desobeditzea eta atentatua egitea egotzita. Zazpi pertsona ere identifikatu zituzten borrokan parte hartzeagatik.\nHasta 750 euros de multa a quienes tiren mueb...\nEl Ayuntamiento de Vitoria-Gasteiz qu...\nAudiorik gabe. El Ayuntamiento de Vitoria-Gasteiz pone en marcha un nuevo sistema para la recogida de muebles y enseres voluminosos. Actualmente ofrece un servicio gratuito, pero son pocos quienes lo utilizan. Dos tercios de los objetos se abandonan junto a los contenedores sin previo aviso. El Ayuntamiento quiere acabar con este hábito incívico y pone en marcha una nueva manera de actuar, un nuevo sistema de notificación. Las personas que pidan cita para bajar sus enseres recibirán, vía sms, un justificante. La policía municipal intensificará su vigilancia y multará con hasta 750€ a quienes pille sin esa notificación.\nBeroa eta ekaitz giroa, asteburuko protagonis...\nTermometroek 30 ºC-ak harrapa ditzake...\nUda sasoiko eguraldia espero dugu asteburu honetan, EITB Mediako Meteorologia Zerbitzuak eta Euskalmet agentziak egindako iragarpenaren arabera. Larunbatean zein igandean giro beroa izango dugu nagusi, eta tenperatura altuen ondorioz, ekaitza lehertuko da nonahi iluntzean. Larunbatean, haizea hegotik finkatuko da eta tenperaturak igoaraziko ditu: kostaldean, 25-26 ºC-koak izango dira beroenak, eta barnealdean, 27-29 ºC-koak. Dena dela, arratsaldean brisa sartuko da kostaldean eta apur bat freskatuko du. Zeruak, oro har, garbi egongo dira, goizean erdi eta goi mailako hodeiren bat egon badaiteke ere. Dena dela, eguneko protagonista (bereziki egunaren bigarren zatikoa) ekaitza izango da, indartsu joko baitu, eta ez da baztertzen txingorra ere egitea. Hego-mendebaldetik hasita, ia denean astinduko du. Igandea lasaiagoa eta argiagoa izango da, uda beteko eguna. Termometroek are gehiago egingo dute gora, hego haizea zakar ibiliko baita. Hala, barnealdean ez ezik kostaldean ere 30 ºC-ra iritsiko dira maximoak. Zerua oskarbi egongo da ia egun osoan, eta eguzkia izango dugu lagun. Arratsaldean, ordea, bero hodeiak garatuko dira berriro, eta zaparradatxoren bat edo beste izango da (ekaitzak ez du bezperan bezain gogor joko).\nIurretan ostegunetik falta den 81 urteko emak...\nOrozketa auzotik mendi buelta egitera...\nAudiorik gabe. Larrialdi zerbitzuak Iurretan (Bizkaia) atzotik desagertuta dagoen emakumezko baten bila ari dira, Ertzaintzak ohar batean jakinarazi duenez. 81 urteko andrea mendi buelta bat egitera atera zen 16:00ak aldera Orozketa auzotik, eta iluntzean etxera itzuli ez zela ikusita, desagertzea salatu zuen familiak. Ordutik, honakoak ari dira emakumearen bila: Ertzaintzaren Mendiko Zaintza eta Erreskate taldea, Elorrioko txakur talde bat, herritarren segurtasunerako patruilak, suhiltzaileak, Gurutze Gorria eta Iurretako Udaltzaingoa.\nGasaren prezioari muga jarri dio Espainiako G...\nNeurria behin-behinekoa izango da. Po...\nAudiorik gabe. Espainiako Gobernuak behin behineko muga bat jarri dio argindarraren fakturarako erreferentzia gisa erabiltzen den gasaren prezioari, ezohiko Ministroen Kontseiluaren bileraren ostean iragarri duenez. Neurri horri esker, argindarraren faktura ia % 40 jaitsiko da handizkako merkatuan indexatutako tarifak dituzten kontsumitzaileentzat. Bruselarekin negoziatu duten mekanismoaren arabera, hamabi hilabetez gasak batez beste 48,8 euro balioko du megawatt orduko (gaur egungo prezioaren ia erdia), eta mesede egingo die handizkako merkatuan elektrizitatearen gorakadak eragindako kontsumitzaileei, etxebizitzetan zein industrian. Espainiako eta Portugalgo gobernuek aldi berean onartu dute neurria, Europako Kontseiluak bi herrialdeek energiaren prezio garestiei aurre egiteko duten zailtasuna onartu eta bi hilabetera. Araua Estatuko Aldizkari Ofizialean (BOE) argitaratu eta hurrengo egunean sartuko da indarrean. Litekeena da bihar edo astelehenean argitaratzea. Hala ere, EBren behin betiko onarpenaren mende dago, eta litekeena da, Riberak zehaztu duenez, astebete edo hamar egun atzeratzea erabat indarrean sartzeko. Beraz, ordura arte ez da doikuntzarik egingo.\nEric Olhats futbol ikuskatzailea atxilotu dut...\nJerome Bourrier Baionako fiskalak bai...\nAudiorik gabe. Baionako Polizia Judizialak Eric Olhats futbol ikuskatzailea atxilotu zuen atzo, adingabe bat bortxatzea egotzita, Jerome Bourrier Baionako fiskalak gau baieztatu duenez. Informazioaren arabera, bortxaketa 90 hamarkadako amaieran eta 2000. urtearen hastapenetan jazo zen, Olhats Baionako Aviron taldeko gazteen entrenatzailea zen artean. Bertako jokalari ohi batek haren kontrako salaketa aurkeztu zuen iazko abuztuan, eta ikerketa egin ostean, atzo atxilotu zuen Poliziak. Eric Olhats, 59 urteko baionarra, ezaguna da futbol munduan. Realeko Antoine Griezmann jokalaria ohia berak aurkitu zuen Realeko ikuskatzailea zenean. Griezmannen ordezkaria ere izan zen urte luzez. Gaur-gaurkoz, Atletico Madrilen ikuskatzailea da Frantziako Estatuan. Ez da lehen aldia Olhats adingabeen kontrako delituetan nahasita dagoela. 2009an, adingabeak galbidean jartzegatik epaitu eta zigortu zuten. Realeko ikuskatzailea zen artean, eta behin-behinean taldetik kanporatu zuten txuri-urdinek. Nolanahi ere, handik gutxira berriro jarri zuten karguan, eta 2018ra arte jardun zuen.\nHiru pertsona atxilotu dituzte Bilbon haur-po...\nFauno deituriko polizia operazioaren ...\nAudiorik gabe. Espainiako Poliziak hiru pertsona atxilotu ditu Bilbon haur-pornografia edukitzeagatik eta partekatzeagatik, Espainiako Gobernuak Bizkaian duen Ordezkaritzak jakinarazi duenez. Bizkaiko hiriburuko hiru etxebizitzetatik pedofilia artxiboak deskargatzen eta partekatzen ari zirela jakin zenean hasi zen ikerketa. Frogak bildu ondoren Poliziak Bilboko 10. Instrukzio Epaitegiaren esku utzi zituen froga guztiak, eta epaileak etxebizitza horietan sartzeko baimena eman zuen. Bi etxebizitzatan agenteek sei disko gogor aurkitu zituzten. Hori guztia dela eta, Poliziak hiru pertsona atxilotu zituen. Epailearen aurretik igaro ondoren, gaur egun, aske daude epaiketa egiten den bitartean.\nLangile bat hil da Etxabarri Dibiñako Pepsico...\nLABek salatu duenez, aurten dagoeneko...\nAudiorik gabe. Langile bat hil da Etxabarri Dibiñako (Araba) Pepsico enpresan, bihotzekoak jota, LABek ohar batean jakinarazi duenez. Sindikatu abertzalearen arabera, behargina bere lanpostuan zegoen, bihotzekoak jo dion unean. Sindikatuak salatu duenez, aurten dagoeneko 26 behargin hil dira Euskal Herrian lan-istripuan, horietako zazpi ezbehar ez traumatikoan. LABek hildakoaren senide, lagun eta lankideei elkartasuna eta samina adierazi die. "Lan karga altuak eta erritmo gogorrak salatzen dituzte bertako langileek. Ez da harritzekoa, hortaz, laneko arrisku faktoreak medio, arazo kardiobaskularrak areagotzea eta bizi-kalitatean eragina izatea", kritikatu du sindikatuak. Azkenik, Pepsico konpainiako enpresa-batzordeak datozen orduetan antolatuko dituen mobilizazioetan parte hartzera deitu du LABek.\nDatorren maiatzaren 29an ospatuko da Abusun I...\nBilboko Abusu Ikastolak antolatu du I...\nAudiorik gabe. Aurtengo Ibilaldia Bilboko Abusu Ikastolak antolatu du, eta datorren maiatzaren 29an egingo dute, Erro, harri, har lelopean. Familia zein lagunekin "euskaratik eta euskaraz" ospatzeko eguna izango da. Iaz, osasun-neurriak tarteko, ez zen ohiko ibilbiderik izan, baina edizio berriak bere erroari eutsi dio. Bilboko Abusu auzoa inguratzen duen 4,2 kilometroko ibilbidea izango da aurten, "auzoari begira dagoen ikastola irudikatu nahian". Euskal Herriko hainbat lekutatik joandako jendetza hartuko du Abusuk maiatzaren 29an. Auzora heltzeko garraio publikoa erabiltzeko eskatu du Ibilaldia Elkarteak, errazagoa eta erosoagoa izango baita. Metro Bilbao, EuskoTren, Renfe eta BilboBus enpresek zerbitzu bereziak antolatu dituzte igande horretarako.\nBizkaiko Foru Aldundiak AP-68 autobideko ibil...\nErabiltzaileek hilean 34,55 euroko ga...\nAudiorik gabe. Bizkaiko Foru Aldundiak AP-68 autobideko ibilbideak diruz lagunduko ditu 2022ko urriaren 1etik aurrera, hileko gastu-muga batekin. Imanol Pradales Azpiegituretako eta Lurralde Garapenerako diputatuak iragarri duenez, neurri horrek eragin zuzena izango du AP-68 autobidea lanerako, ikasketetarako eta abarretarako erabiltzen duten pertsonen poltsikoetan. Horrela, alta emanda daudenek eta Interbiaken erregistratuta daudenek hilean 34,55 euroko gastu espezifikoaren muga baliatu ahal izango dute AP-68 autobidean, Bizkaian, eta 50,54 eurokoa, Arabako zatia erabiltzen badute. "Adibidez, Gasteizen lan egin eta Bilbon bizi den norbaitek 253 euro ordaintzen ditu hilean, eta neurri horrekin 85 euro gastatuko ditu. Kasu honetan, 2.000 euro inguru aurreztuko dira urtean", azaldu du.\nEspainiako Gobernuak asteartean onartuko du g...\nAurreikuspenen arabera, testuak osasu...\nAudiorik gabe. Abortuaren legeak datorren asteartean hasiko du bidea, ziurrenik, aurreproiektua Ministroen Kontseiluan onartuta. Testuak osasun publikoan haurdunaldia borondatez eten ahalko dela bermatuko du, eta gurasoen baimena izatearen beharra kenduko die 16 eta 17 urteko adingabeei. EFEk aipatutako Berdintasun Ministerioko iturrien arabera, testua negoziazioaren azken fasean dago. Ser irratiak aurreratu duenez, Gobernuak datorren asteartean emango dio oniritzia. Testuaren azken xehetasunen berri izan gabe, Irene Montero ministroak eta beste ordezkari batzuek hilabete hauetan zehar legean sartu nahi dituzten neurri batzuk azaldu dituzte, hala nola alokairuko sabelak indarkeria motatzat hartzea. Berdintasun Batzordean egindako azken agerraldian, Monterok ziurtatu zuen bere beste helburuetako bat zentro publikoetan abortatzeko eskubidea bermatzea dela, eta aurreratu zuen eutanasiaren legea hartuko zuela erreferentziatzat kontzientzia-eragozpena arrazoitzen duten profesionalen erregistro bat sortzeko. Ministerioak emakumeen higiene produktuek eta hilekoarenek jasaten duten % 10eko BEZa jaitsi nahi du, baita ikastetxeetan doan banatu ere. Horrez gain, Monterok nahi du haurdun dauden emakumeek baimen ordaindua eta unibertsala izateko eskubidea izatea, haurdunaldiaren 36. astetik aurrera eta erditu arte, amaren osasuna babesteko, haurra jaio ondoren dituzten baimenetatik bereizita. Era berean, Monteroren asmoa da hileko mingarriak dituzten emakumeek baja eskatu ahal izatea, baita kiste, mioma edo endiometriosiengatik normaltasunez lan egin ezin dutenek.\nEspetxean sartu dute Donostiako sexu-erasoare...\n20 urteko gizona Martuteneko kartzela...\nAudiorik gabe. Donostian gertatutako sexu-erasoari lotuta atxilotutako gizona espetxean sartu dute bart, Eusko Jaurlaritzako Segurtasun Sailak jakinarazi duenez. Igande goizaldean gertatu zen erasoa, emakumea etxera itzultzen ari zela. Erasoaren ondotik Ertzaintzak ustezko erasotzailea, 20 urteko gizona, atxilotu zuen. Atxilotua atzo igaro zen epailearen aurretik, eta horrek Martuteneko kartzelan sartzea agindu zuen.\nGizon bat atxilotu dute Basaurin emakume bat ...\nDirudienez, erasotzailea metro bateko...\nAudiorik gabe. Gizon bat atxilotu dute Basaurin emakume bat buruan makila batekin jotzeagatik. Gainera, erasotzaileak emakumearekin zegoen lagun bati besoan kolpatu zion, erasoa geldiarazten saiatzeagatik. Gertaera igande honetan izan zen, 23:00ak aldera, Soloarte auzoko joko-areto batean. Antza, atxilotua (32 urte) metro bateko makila batekin sartu zen aretoan, eta emakumea buruan jo zuen. Zauritua osasun-zentro batean artatu behar izan zuten, buruan zauri odoltsu bat zuela eta. Ertzaintzak gizona lokalaren barruan identifikatu eta atxilotu zuen. Halaber, kanpoan, erasotzaileak ustez erabili zuen arma aurkitu zuten agenteek, hau da, metro bateko luzerako makil bat.\n913 emakumek salatu zuten indarkeria matxista...\n2020ko datuekin alderatuta, hazi egin...\nAudiorik gabe. 2021ean, Hego Euskal Herrian 913 emakumek salatu zituzten euren bikotekide edo bikotekide ohi matxistak genero indarkeriagatik, INE Espainiako Estatistika Institutuak iazko urteari dagokion Genero eta Etxeko Indarkeriaren Estatistikaren arabera. Gogorarazi behar da datuok Poliziaren aurrean zein judizialki salatutako indarkeria kasuak bakarrik biltzen dituztela. Euskal Autonomia Erkidegoan (EAE) eta Nafarroaren kasuan, aurreko urtean baino 65 emakume gehiagok eman zuten erasotzaile matxista salatzeko pausoa, 2020an, 848 biktima erregistratu ziren eta. Ehunekotan jarrita, ia % 10 igo zen biktima kopurua EAEn, eta % 3,5, Nafarroan.\n21 pertsona hil dira Euskadin covid-19ak jota...\nAurreko astean baino lau pertsona geh...\nAudiorik gabe. Covid-19ak eragindako heriotzak hazi dira azken astean Euskal Autonomia Erkidegoan (EAE). Joan den astean 21 pertsona hil ziren, astebete lehenago baino lau gehiago, 17 izan zirenean, Eusko Jaurlaritzako Osasun Sailak maiatzaren 2tik 9ra koronabirusaren datuak biltzen dituen txostenaren arabera. Euskadin 6.715 pertsona hil dira jada covid-19aren ondorioz. Gainera, 14 eguneko intzidentzia-tasa metatuak 500 puntuko muga gainditu du, eta 541,90 kasukoa da 100.000 biztanleko. Hortaz, Euskadi transmisio-arrisku handian dago berriro. Lurraldez lurralde aztertuta, Arabak du intzidentziarik handiena: 633,27 kasu. Bizkaian intzidentzia metatua 527,74koa da, eta txikiena Gipuzkoan dago: 511,35 kasu.\nBi pertsona atxilotu dituzte Bizkaian, Intern...\nEmakume bat eta gizon bat dira atxilo...\nAudiorik gabe. Espainiako Poliziak emakume bat eta gizon bat atxilotu ditu Bizkaian, Internet bidez 240.000 euroko iruzurra egitea egotzita. Emakumeak aurrekariak zituen sarean iruzur egiteagatik, eta hura atxilotzeko agindua zegoen, Espainiako Gobernuak Bizkaian duen Ordezkariordetzak jakinarazi duenez. Bizkaian bizi zen bikote bat Nigeriako gaizkile talde batekin lankidetzan ari zela susmatu zuten Bilboko Espainiako Poliziako ikertzaileek, eta, egiaztatu zutenez, Internet bidez hainbat produktu salduta maulak egiten zituzten Espainiako Estatu osoan. Bikoteak "bitartekari finantzario" gisa jarduten zuen, eta iruzurren bidez lapurtutako dirua Nigeriara bidaltzen zuten posta bidezko igorpen edota enpresen bidez egindako bidalketetan. Iruzurrak egiteko, mota guztietako produktuak saltzen zituzten sarean, baina batez ere txakurtxoak salduz egiten zituzten. Animaliarengatik ez ezik, hura garraiatzeko eta aduana eta albaitari gastuak ordaintzeko dirua eskatzen zieten biktimei. Erosle bakar bati 15.000 euroko iruzurra egin omen zioten. Atxilotu ostean, Barakaldoko guardiako epaitegiaren esku geratu ziren biak, eta horrek kargupean aske utzi zituen.\nBi urte Bidasoldean neska adingabeak jazartze...\nBere klubeko neskekin harremanetan ja...\nAudiorik gabe. Gipuzkoako Bidasoa eskualdeko kirol-erakunde bateko entrenatzaileak, bere klubeko hainbat neska adingaberi ziberjazarpena egitea egotzita epaitu dutenak, leporatzen zitzaizkion gertaerak aitortu ditu eta bi urteko kartzela-zigorra eta 1800 euroko isuna onartu ditu. Hala ere, kasuaren iturriek jakinarazi dutenez, kartzela-zigorra eten diote, hurrengo bi urteetan deliturik ez egiteko baldintzarekin, eta, beraz, ez da kartzelara joango. Gizonak ezingo du biktimekin harremanetan jarri, ezta haiengana hurbildu ere, datozen bost urtetan, eta zaintzapeko askatasun-egoeran egon beharko du beste bost urtez. Gainera, adingabeekin zerikusia duen edozein jardueratarako ezgaitu dute.\nBilboko hilketen susmagarri nagusiak bere bur...\nGizona ihes eginda zegoen eta Irungo ...\nAudiorik gabe. Bilboko hilketen susmagarri nagusiak bere burua entregatu du, eta Ertzaintzak segituan atxilotu du. Susmagarria ihes eginda zegoen. EITB Mediak jakin duenez, Irungo ertzain-etxean aurkeztu da arratsaldean, bere izen-abizenak eta argazkia publiko egin ostean. Antza denez, ikerketan laguntzeko prest dago. Epaileak auzia sekretupean jarri du; beraz, ikerketaren inguruko datu ofizial edo xehetasunik ez dute eman. Gazte atxilotuak guztia ukatu omen du Ertzaintzaren aurrean. Bilboko lau gizonen heriotzarekin zerikusia izan lezakeen ustezko serie-hiltzaileak (25 urtekoa) polizia-aurrekariak ditu, EITB Mediak jakin duenez. Bizkaiko hiriburuko epaitegietan dagoeneko bi auzibide abiatu dituzte, homizidioagatik. Gainera, EFE agentziak jakinarazi duenez, Valentzian eta Madrilen ere abiatu dituzte horren inguruko ikerketak. Bilbon, iazko irailetik abendura arte izandako lau heriotzarekin lotuta egon litekeela uste du Ertzaintzak. Dena dela, hirian izandako beste heriotza susmagarri batzuk ere ikertzen ari dira. Dirudienez, homosexualentzako aplikazioak erabilita jartzen zen harremanetan biktimekin, horiei dirua osteko asmoz. Eurekin gelditu ondoren, momentu batean, estasi likidoa (GHB) erabiltzen omen zuen biktimei borondatea galarazi eta horien bankuko gakoak eskuratzeko. Ondoren, dirua kentzen omen zien. Bilboko epaitegietan bi auzibide daude irekita homizidio kasuengatik, eta, horrez gain, nazioarteko agindu bat emanda dago ustezko hiltzailea atxilotzeko. Ikerketan bi puntu esanguratsu daude. Batetik, urriaren 18an Bilboko Zazpikaleetan gizon bat hilda aurkitu zuten bere etxean, eta hasieran berez hil zela pentsatu arren, GHB droga aurkitu zioten gero odolean. Gainera, abenduan, susmagarria beste biktima batekin gelditu zen, baina erasotzaileak ihes egin zuen biktimak auzotarren laguntza eskatu zuenean. Biktima horrek salaketa jarri ondoren hasi zen Ertzaintza kasu guztiak lotzen, denak susmagarri beraren inguruan.\nTrafikoa eten dute Agirre Lehendakariaren eto...\n05:30 inguruan hoditerian izandako le...\nAudiorik gabe. Trafiko arazo handiak eragin ditu gaur goizean Bilbon Agirre Lehendakariaren etorbideko ur-hoditerian izandako matxura batek. Leherketa bat izan da hodietan, eta, ondorioz, ura kanpora atera da eta 18 metro karratuko errepide zati bat harrotu du. Julio Urkixo kalea eta Enekuri etorbidearen artean izan da matxura, 05:30 inguruan 40. zenbakiko atariaren parean, eta errepidea erabat itxi dute ibilgailuentzat. Hala ere, dagoeneko errepidea berriro erabiltzeko moduan dago gertaera izan den tokian izan ezik. Deustuko bizilagunen ur-horniketa bermatuta dagoela ziurtatu du Udalak. Konponketa lanak egiteko lau egun beharko dituztela kalkulatzen du Bilboko Udalak.\nEAEko industriaren jarduera % 7,9 hazi da leh...\nUrtarriletik martxora Industria Produ...\nAudiorik gabe. Euskal Autonomia Erkidegoko (EAE) industriaren jarduera % 7,9 hazi zen aurtengo lehen hiruhilekoan 2021eko aldi beraren aldean. Urtarriletik martxora Industria Produkzioaren Indizearen hazkundea handiagoa izan zen Bizkaian (% 9,3) Gipuzkoan (% 7,8) eta Araban (% 5,9) baino. Ekipo-ondasunak, non ibilgailu motordunen fabrikazioa, tren-makinen eta trenbide-materialaren eraikuntza eta aeronautika edo ontzigintza daude, industria-jarduera sustatu zuten, % 15eko hazkundearekin. Kontsumo-ondasun ez-iraunkorren jarduera ere nabarmen hazi zen, % 11,1; talde horretan daude elikagaiak prozesatzeko eta kontserbatzeko jarduerak, garbiketarako eta higienerako produktuen fabrikazioa eta jantziak egitea. Energiak beste igoera handi bat izan zuen, % 12,8koa; bitarteko ondasunena (metalurgia, industria kimikoa eta kautxuzko eta plastikozko produktuen fabrikazioa) % 2,3koa izan zen, eta kontsumo-ondasun iraunkorrena (altzariak eta etxeko tresnak fabrikatzea, besteak beste) % 0,3koa.\nEuskal LGTBI+ Behatokiak kezka agertu du uste...\nErtzaintza 20 eta 30 urte bitarteko g...\nAudiorik gabe. Euskal LGTBI+ Behatokiak kezka agertu du Bilbon ustez lau gizon hil dituztelako. Gainera, azken egunetan Santurtzin gizon batek salatutako bortxaketa eta Zornotzan izandako eraso homofoboa ere aipatu ditu. Horregatik, lehenbailehen neurri eraginkorrak hartzeko eskatu diete agintariei, "kolektiboaren oinarrizko eskubideak babesteko eta defendatzeko". Halaber, gertakari horiek ikertzeko giza baliabide eta material guztiak erabiltzea galdegin dute. Ertzaintza 20 eta 30 urte bitarteko gizon baten bila ari da, iazko iraila eta urria bitartean Bilbon hil ziren lau gizonen heriotzarekin zerikusia duelakoan.\nGizon bat hilik topatu dute Bilboko Casilda p...\nAtzo gauean gertatu zen. Segurtasun S...\nAudiorik gabe. Gizon bat hilda aurkitu zuten atzo Bilboko Casilda Iturrizar parkeko banku batean, gaua igarotzen zuen lekua. Segurtasun Sailak jakitera eman duenez, gizonak ez zuen kriminalitate-zantzurik. Herritar batek Ertzaintzari deitu zion esanez pertsona batek denbora zeramala banku batean, manta batekin estalita, mugitu gabe. Bertaratu ziren osasun-langileek baieztatu zuren haren heriotza. Gorpua autopsia egitera bidali badute ere, hasiera batean, Ertzaintzak ez du kriminalitate-zantzurik aurkitu. Azken orduetan hirian hilda aurkitu duten bigarren pertsona da; izan ere, beste gorpu bat aurkitu dute gaur goizaldean Bilboko hondakin-zentro batean, hau ere kriminalitate-zantzurik gabe.\n2.503 langabe gutxiago daude Hego Euskal Herr...\n115.554 langabe daude Euskal Autonomi...\nAudiorik gabe. Apirilean 2.503 langabe gutxiago erregistratu ziren, aurreko hilabetearekin alderatuta, Hego Euskal Herrian. Euskal Autonomia Erkidegoan zein Nafarroako Foru Erkidegoan egin du behera langabeziak. EAEn, langabeziak % 1,31 egin du behera Euskal Autonomia Erkidegoan, Eusko Jaurlaritzaren Lan eta Enplegu Sailaren datuen arabera. Zehazki, lanik gabeko 115.554 pertsona erregistratu zituen Lanbidek apirilean, hau da, aurreko hilabetean baino 1.531 langabe gutxiago. Egindako kontratu berrien % 30,57, ia heren bat, mugagabeak izan dira. Apirilean kontratuen bolumena martxoan baino % 24 txikiagoa izan arren, % 7,85 gehiago dira mugagabeak.\nSindikatuek Osakidetzaren "immobilismoa" sala...\nSindikatuek berretsi dute "negoziatze...\nAudiorik gabe. SATSE, ELA, LAB, CCOO, UGT eta ESK sindikatuek elkarretaratzeak egin dituzte gaur Osakidetzako ospitaleetan eta osasun mentaleko sarean, Osakidetzaren "inposaketaren eta propagandaren aldeko apustua" salatzeko. Sindikatuek prentsa ohar bateratu batean adierazi dutenez, "horren adibide garbia da atzo publiko egin zuen estabilizazio tasa. Beste behin ere, komunikabideek gurekin negoziatu gabeko gaien berri dute”. "Gainera, azpimarratu behar dugu iragarritako 2.800 plazak ez direla nahikoak 24.000 aldi baterako langile dauzkan plantilla batentzat (% 58)", salatu dute. Hala, sindikatuek maiatzaren 16rako ospitaleen eta osasun mentalaren sarean deituta dagoen greba deialdia gogorarazi dute. SATSE, ELA, LAB, CCOO, UGT eta ESK berretsi dute "negoziatzeko borondatea, baina eskatutako norabidean pausorik ematen ez bada, mobilizazioekin jarraituko dugu eta ez gara Mahai Sektorialera itzuliko".\nGizon bat atxilotu dute Donostian hiru ibilga...\n44 urteko gizonezkoari Amara auzoko d...\nAudiorik gabe. Donostiako Udaltzaingoak 44 urteko gizonezko bat atxilotu du bart Caracasko Erret Konpainia Gipuzkoarraren kalean hiru ibilgailutan lapurreta egiteko kristalak apurtzeagatik. Donostiako Udalak ohar batean jakinarazi duenez, gizonezkoa autoetako leihoak apurtzen harrapatu zuten agenteek, Amara auzoan. Denda batean sartu eta osten saiatzea ere egotzi diote atxilotutakoari.\nGarraiolari bat hil da Hernanin, kamioi batek...\n69 urteko gizonezkoa da hildakoa. Zik...\nAudiorik gabe. 69 urteko langile bat hil da gaur goizean Hernanin izan den lan istripuan. Hernaniko Udaltzaingoak jakitera eman duenez, 09:00etan gertatu da Zikuñaga paper fabrikaren atzeko aldean dagoen bidean, hain zuzen ere, kamioilariek zama hartzeko eta uzteko erabiltzen duten bidean. Antza denez, egurra kargatzeko zain zegoen langilea, beste kamioi batek harrapatu duenean; tokian bertan hil da. Udaltzainak, ertzainak eta Osalaneko teknikariak istripua izan den tokira gerturatu dira. Bestalde, gaur bertan jakin ahal izan denez, Ondarroan behargin bat hil da asteburuan.\nDbusen 17. linea izango da elektriko bihurtuk...\nEusko Jaurlaritzak eta Donostiak Udal...\nAudiorik gabe. Eusko Jaurlaritzak eta Donostiako Udalak hitzarmena sinatu dute hirian autobus elektriko adimendunaren sistema abian jartzeko. Hain zuzen ere, Dbusen 17. linea (Gros-Amara-Miramon) izango da elektriko bihurtuko duten lehendabizikoa. Guztira, bederatzi autobus elektriko izango ditu. Donostiako lehen autobus elektriko adimendunak, Gros eta Amara auzoak ospitaleekin eta Miramonekin lotuko du. Ibilbidea 15 kilometro ingurukoa da. Proiektua hiriko mugikortasun adimendunerako –Smart Mobility– protokoloaren baitan kokatzen da eta 25,7 milioi euroko aurrekontua izango du. Proiektua garatzeko gutxi gorabeherako epea lau urte ingurukoa da.\nBi gizon gazte atxilotu dituzte Ordizian hilk...\n24 eta 28 urteko gizasemeei beste bat...\nAudiorik gabe. Ertzaintzak bi gizon gazte, 24 eta 28 urtekoak, atxilotu zituen atzo Ordizian (Gipuzkoa) hilketa-saiakera delitua egotzita, beste gizon bati eraso baitzioten arma zuriz. Segurtasun Sailak ohar baten bidez jakinarazi duenez, erasoa atzo arratsaldean jazo zen. Labana batekin egindako balizko eraso baten berri izan zuen Ertzaintzak, eta patruila adierazitako lekura iritsi zenean, albo batean eta garondo inguruan hainbat zauri zituen gizon bat topatu zuten. Lesioak ikusita, agenteek zauriak estali behar izan zizkioten anbulantzia heldu bitartean. Biktima egonkortuta, Zumarragako Ospitalera eraman zuten, eta bertan dago, arriskutik kanpo bada ere. Gertatutakoari buruzko informazio guztia bildu ondoren, agenteek inguruak miatu eta erasoarekin zerikusia omen zuten bi gizon atxilotu zituzten handik gutxira, homizidio-ahalegina leporatuta. Bi gizonek aurrekariak dituzte estupefazienteak banatzeagatik. Aurreikuspenen arabera, gaur bertan eramango dituzte Tolosako Guardiako epailearen aurrera.\nAraba, Gipuzkoa eta Bizkaiko elikagai-bankuek...\nBilketa maiatzaren 2tik 7ra egingo da...\nAudiorik gabe. Araba, Gipuzkoa eta Bizkaiko elikagai-bankuek Udaberriko Bilketa egingo dute aste honetan, maiatzaren 2tik 7ra, Eroski eta BM supermerkatu-kateetan. Antolatzaileek adierazi dutenez, aurtengo kanpaina "oso beharrezkoa" da krisiaren eta inflazioaren ondorioz familia ahulenen egoera arintzeko eta errefuxiatu ukrainarrak artatzeko. Erakunde horien arabera, gaurtik ostegunera elikagai-bonuaren bidez egingo da bilketa, boluntariorik gabe; ostiralean eta larunbatean, aldiz, bilketa fisikoa egingo da supermerkatuetan, bezeroek Elikagaien Bankuari eman nahi dizkioten produktuak jasoko dituzten boluntarioen laguntzarekin. Pandemia dela medio, bilketa fisiko hau ezin izan da egin azken kanpainetan, baina, osasun-egoerak hobera eginda, jendeak nahiago duten aurrez aurreko sistema erabili ahalko dute oraingoan. Carlos Martínez Gipuzkoako Elikagaien Bankuko presidenteordeak ere azpimarratu du eskaria nabarmen handitu dela urtea hasi zenetik. Gipuzkoan, apirilaren amaieran abenduan baino 800 pertsonak baino gehiagok behar zuten laguntza, eta horien "erdia inguru" Ukrainatik etorritako familiak lirateke. Elikagai-bankuek gizartearen erantzun "bikaina" espero dute oraingoan ere, beste kanpaina batzuetan gertatu den bezala.\nGizon bat kondenatu dute Iruñean urtebeteko a...\nTratu txarrak emateagatik ezarritako ...\nAudiorik gabe. Iruñean, gizon bat kondenatu dute urtebeteko alabari tratu txarrak emateagatik, Nafarroako Justizia Auzitegi Nagusiak ostegun honetan jakinarazi duenez. 37 urteko gizonak alabari tratu txarrak ematen zizkiola onartu du, eta fiskaltzak eta defentsak adostu dute urtebete eta bederatzi hilabeteko espetxe zigorra. Epaian irakur daitekeenez, alabak urtebete zuenean, jateko aulkitxoan denbora luzez lotuta edukitzen zuen, pixoihala aldatu gabe, eta indarka ematen zion jaten, zenbaitetan ahoan zauriak egiteraino. Orain baino lehen, Iruñeko epaitegi batek emazteari tratu txarrak emateagatik lau urte eta zortzi hilabeteko kartzela zigorrera ere kondenatu zuen. Espetxe-zigorraz gain, kondenatua ezin izango da alabarengana hurbildu edo harekin komunikatu bi urte eta bederatzi hilabeteko epean. Gainera, aldeek espetxe-zigorra 2 urtez etetea erabaki dute, baldin eta epe horretan deliturik egiten ez badu eta komunikazio eta urruntze aginduak errespetatzen baditu.\nEBk Gasteiz saritu du Hiri Adimentsu eta Klim...\n"Hemendik 2030era bitartean ehun hiri...\nAudiorik gabe. Europako Batzordeak hautatutako ehun hirietako bat izan da Gasteiz, 2030ean neutraltasun klimatikoa lortzeko EBko biztanleen % 12 bizi diren hirietako bat, 360 milioi euroko proiektu baten barruan. Hautatutako hiriek, horien artean Bartzelonak, Madrilek, Valentziak, Valladolidek, Sevillak eta Zaragozak, Europako Batzordearen finantzaketa jasoko dute 2022an eta 2023an, besteak beste, mugikortasun garbia, eraginkortasun energetikoa eta hiri-plangintza jasangarria arloetan bide berritzaileak bilatzeko, Batzordeak ostegun honetan jakinarazi duenez.\nIa bost emakumeri diagnostikatzen diote bular...\nUrtez urte % 1 inguru jaisten da heri...\nAudiorik gabe. Urtero 1.600-1.800 pertsona ingururi diagnostikatzen diote bukarreko minbizia Euskadin, alegia, ia egunean 5 tarte horren zenbaki altuena aintzat hartuta. Hala adierazi dute gaur, osteguna, GEICAM Taldeko Bularreko Minbiziaren Ikerketa Taldeak aurten Donostian antolatutako 14. Nazioarteko Sinposioan. Hala, gaixotasunak eragindako egoerari aurre egiteko konponbidea bi bide paralelotan oinarritu behar da: diagnostiko goiztiarra eta ikerketa.\nHondarribiko 48 urteko motor gidari bat hilda...\nGidaria buelta bat ematera atera omen...\nAudiorik gabe. Nafarroako suhiltzaileek eta Foruzaingoaren agenteek motor gidari bat hilda topatu dute N-170 errepideko troka batean, Zubieta parean (Nafarroa), Foruzaingoak jakinarazi duenez. Hildakoa 48 urteko hondarribiar bat da, polizia iturrien arabera. Gidaria motorrean buelta bat ematera atera zen atzo arratsaldean, eta etxera itzultzen ez zela ikusita, desagertzea salatu zuen familiak 23:00ak aldera. Sakelakoaren seinalearen bitartez, goizaldean topatu dute gorpua, Ezkurra ibaitik gertu. Foruzaingoak ikerketa abiatu du istripua argitzeko. Itxura guztien arabera, motorra bidetik atera eta troka batera amildu zen.\nApirilaren 18an Bidasoa ibaira jausitako pert...\nDuela bederatzi egun muga igarotzeko ...\nAudiorik gabe. Apirilaren 18an muga igarotzeko saiakeran Bidasoa ibaira jausi omen zen pertsona migratzaile baten bila ari dira Ertzaintza eta Gurutze Gorria, Eusko Jaurlaritzako Segurtasun Sailak ohar batean jakinarazi duenez. Larrialdi zerbitzuen arabera, biktima uretara jausi zen Endarlatsako (Lesaka, Nafarroa) gune malkartsu batetik amilduta. Antza, beste bi pertsona zihoazen berarekin, eta, hain justu, horiek eman zuten atzo desagertzearen berri, pertsona migratzaileei laguntzeko gobernuz kanpoko erakunde baten bitartez. Ertzaintza Gipuzkoa eta Nafarroa arteko mugaren ingurua miatzen ari da; Gurutze Gorria, berriz, Bidasoko bokalea eta Faisaien uhartea arakatzen ari da.\n"Zuhurtzia" eskatu du Osasun Sailak: "Bakoitz...\nGotzone Sagardui sailburuak gogoraraz...\nAudiorik gabe. Aste Santuko oporren ostetik, covid-19aren kasuek gora egin dutela eta, "zuhurtzia" eskatu du Gotzone Sagardui Eusko Jaurlaritzako Osasun sailburuak. Gurutzetako Ospitalera egindako bisita batean adierazi duenez, omikron aldaerak kutsatzeko duen gaitasuna kontuan hartuta, "bakoitzak ikusi beharko du arriskua gutxitzeko hartu beharreko neurriak zeintzuk diren". Adinekoei koronabirusaren aurkako laugarren dosia emateko aukeraz, Sagarduik azpimarratu du adituen iritziaren arabera erabakiko dutela "noiz, non eta nortzuk" txertatu behar diren. Gogorarazi du gaia ez dagoela Osasun Sistema Nazionaleko Lurraldearteko Kontseiluko Osasun Publikorako Batzordearen gaurko bileran aurreikusita, baina ez du baztertu "Ministerioak mahai gainean jartzea". Azkenik, umeak erasaten ari den eta oraingoz jatorri ezezaguna duen hepatitis aldaera berriaren inguruan, sailburuak argitu du "oraingoz" Euskadin ez dutela kasurik baieztatu.\n602 pertsona ukrainar daude EAEko premiazko h...\nHalaber, orain arte, Arabako, Bizkaik...\nAudiorik gabe. Euskal Autonomia Erkidegoko premiazko harrera-baliabideek Ukrainatik etorritako 602 pertsona artatzen dituzte gaur egun. Hilabete inguruz egongo dira zentro horietan eta, ondoren, aldi baterako bizitokietara igaroko dira. Horietan, besteak beste, gizarte- lan -orientazioa eskaintzen zaie, bai eta hizkuntza ikasketak eta premien araberako diru-laguntzak ere. Hala azaldu du astearte honetan Denis Itxaso Espainiako Gobernuak EAEn duen ordezkariak, lehen harrerako zentro horietako batera egin duen bisitan. Prenstaren aurrean aritu da Elena Valverde Errefuxiatuei Laguntzeko Espainiako Batzordeko (CEAR-Euskadi) koordinatzailearekin batera. Erakunde horrek kudeatzen ditu EAEn dauden premiazko egonaldi mota horretako 26 zentroak eta Gizarteratze, Gizarte Segurantza eta Migrazio Ministerioak finantzatzen ditu.\nGernikak biztanleriaren aurkako bonbardaketa ...\nEkitaldia 16:30ean izango da Zalloko ...\nAudiorik gabe. Alemaniako Kondor Legio naziak eta Italiako faxistek biztanleriaren aurka egindako bonbardaketa gogora ekarriko du Gernikak (Bizkaia) 85. urteurrenean. Besteak beste, Iñigo Urkullu lehendakariak, Sergii Solovey Ukrainako Enbaxadaren idazkari nagusiak eta Jose Maria Gorroño alkateak hatuko dute parte. Josu Erkoreka, Idoia Mendia eta Beatriz Artolazabal sailburuek Urkullu lagunduko dute ekitaldian. Zalloko hilerriak hartuko du omenaldia 16:30ean. Faxistek bonbardaketa 1937an burutu zuten Gerra Zibilean zehar. Eusko Jaurlaritzako eta Udaleko ordezkariez gain, bonbardaketan onik atera zen bikote batek parte hartuko du lore eskaintzan. Era berean, Sergii Solovey Ukrainako Enbaxadako idazkari nagusia bertan izango da.\nUmeetan agertzen ari den jatorri ezezaguneko ...\nMunduko Osasun Erakundeak (MOE) 169 k...\nAudiorik gabe. Munduko Osasun Erakundeak (MOE) zabaldutako informazioaren arabera, haurrengan agertzen ari den jatorri ezezaguneko hepatitisak lehendabiziko hildakoa eragin du Erresuma Batuan. Halaber, apirilaren 21era arte 169 kasu hauteman ditu munduko 11 herrialdetan, eta horietatik 17k (kasu guztien % 10 gutxi gorabehera) gibeleko transplantea behar izan dute. Gaixoek hilabete eta 16 urte artean dituzte. 169 kasu horietatik 114 Erresuma Batuan hauteman dituzte, 13, Espainian; 12, Israelen; 9, Ameriketako Estatu Batuetan; 6, Danimarkan; 5 baino gehiago, Irlandan; 4, Herbehereetan eta Italian; 2, Norvegian eta Frantzian; eta bana Errumanian eta Belgikan. Gaixoengan ez dituzte hauteman hepatitis akutu mota eragiten dituzten birus arruntak (A, B, C, D eta E hepatitisaren birusa). Aitzitik, gutxienez 74 kasutan adenobirusak detektatu dituzte. MOEk adierazi duenez, "adenobirusa hipotesi posible bat den arren, agente eragilea ikertzen ari dira". Nolanahi ere, OMEren arabera, "ez du guztiz azaltzen koadro klinikoaren larritasuna". Adenobirusak ohiko patogenoak dira. Pertsonatik pertsonara transmititzen dira eta arnas aparatuko gaixotasunak eragiten dituzte, baina motaren arabera, beste gaixotasun batzuk ere eragin ditzakete, gastroenteritisa, konjuntibitisa eta zistitisa, esaterako.\nEuskadiko ekonomia % 5,7 eta enplegua % 5,0 h...\nIndustria izan da urteko lehen hiruhi...\nAudiorik gabe. Euskal Autonomia Erkidegoko (EAE) Barne Produktu Gordina (BPG) % 5,7 hazi da urte artean 2022ko lehen hiruhilekoan, aurreko hiruhilekoan zenbatetsitako urte arteko hazkundea baino puntu bat gehiago. Gainera, enpleguak % 5,0ko hazkundea izan du, Eustat euskal estatistika erakundeak eginiko hiruhileroko kontuen aurrerapenaren zenbatespenen arabera. Bestalde, 2021eko laugarren hiruhilekoarekin alderatuta, BPG % 1,0 igo da aurtengo lehen hiruhilekoan. BPGk etengabe egin du gora 2020ko bigarren hiruhilekotik aurrera, covid-19aren krisiaren ondorioz aurrekaririk gabeko atzerakada izan ondoren. Eustatek jakinarazi duenez, aurrerapen hau egin den unean eskura zegoen informazio koiunturala ikusirik, industria sektoreak izan du urteko lehen hiruhilekoan portaerarik onena. 2022rako, Eusko Jaurlaritzak aurreikusten du Euskadiko ekonomia % 4,5 haziko dela, joan den martxoan egindako aurreikuspenen azken berrikuspenaren ondoren, hilabete horretara arte hazkundea % 6,7koa izatea espero baitzuen.\nSei lan-heriotza eta 61 lan-istripu larri err...\nGuztira, 9.569 istripu zenbatu ditu E...\nAudiorik gabe. Sei pertsona hil dira lan-istripuan Euskal Autonomia Erkidegoan aurtengo lehen hiruhilekoan, estatistika ofizialak jaso duenez. Guztira, Osalanek 9.569 lan-istripu erregistratu ditu; horietako 61, larriak. Eusko Jaurlaritzak lan-arriskuen prebentzioari buruzko sentsibilizazio-kanpaina berriaren aurkezpenean esan duenez, "inplikatutako alderdi bakoitzak ahalegin guztiak egin dituen arren" gertatu dira, baina, aldi berean, "gehien-gehienak saihestu zitezkeen prebentzio-neurri egokiak behar bezala aplikatu izan balira". Datuen arabera, altueratik erortzeak, makinek eragindako harrapatzeak, ibilgailuek eragindako harrapatzeak, kamioiaren kabinatik erortzeak, iraultzeak eta ebakiak izan dira istripu gehienak. Zentzu horretan, "lan-prozesuen eboluzioak" sortzen dituen "erronka berriak" ikertzen eta prebenitzen saiatzen da Osalan, baina azken finean, istripu horiek "betikoak" dira.\nBerriozarren aitari ustez eraso zion gaztea a...\n20 urteko gizasemea Guardia Zibilak I...\nAudiorik gabe. Berriozarren (Nafarroa) aita labana batekin sastatu zuen 20 urteko gizonezkoak bere burua aurkeztu du bart poliziaren aurrean eta agenteek atxilotu egin dute, etxeko indarkeriaren delitua egotzita, polizia iturriek jakinarazi dutenez. Iturrion arabera, gizasemea 00:00ak pasatuta azaldu da Guardia Zibilak Iruñean duen kuartelean. Berehala atxilotu dute, eta ondoren, Foruzaingoaren esku utzi, hori ari baita kasua ikertzen. Atxilotutakoa Foruzaingoaren polizia-etxe batean dute, epailearen aurrera noiz eramango zain. Erasoa ustez egin zuenetik, gaztearen bila ibili dira Foruzaingoa eta Berriozarko Udaltzaingoa. 24 ordu eman ditu, beraz, ihes eginda. Erasoa astearteko 20:30ean gertatu zen, Nafarroako udalerri horretako Latsari kaleko etxebizitza batean. Zauritutako gizona ospitalera eraman zuten, sabelaldean zauria zuela.\n2.000 errefuxiatu ukrainar inguru iritsi dira...\nUkrainako errefuxiatuei harrera egite...\nAudiorik gabe. Ukrainako gerra hasi zenetik 57 egun betetzen diren honetan, Ukrainatik Euskal Autonomia Erkidegora iritsi diren errefuxiatuen inguruko datua berritu du gaur Eusko Jaurlaritzak. Guztira, 2.000 inguru iritsi dira. Dena dela, Eusko Jaurlaritzak ez du aurrerantzean etorrera handirik aurreikusten. 2.000 pertsona horietatik 1.800 batek nazioarteko babesa eskatu dute (1.108 heldu eta 692 adin txikiko) eta 1.500 batek, Osakidetzako txartela. Gainera, 422 haur matrikulatu dira EAEko ikastetxeetan: 216 Gipuzkoan, 127 Bizkaian eta 79 Araban.\nIkastetxeetan ere maskara ez da derrigorrezko...\nHezkuntza Sailak ikastetxeetarako osa...\nAudiorik gabe. Eusko Jaurlaritzako Hezkuntza Sailak ostegun honetan iragarri duenez, ikasleak eta irakasleak ez dira behartuta egongo ikastetxeetan maskara erabiltzera, eta maila guztietan elkarreragin ahal izango dute; beraz, bizikidetza-taldeak desagertuko dira. Garraioan, ospitaleetan eta adinekoen egoitzetan izan ezik, maskara barnealdeetan erabiltzeko betebeharrari amaiera ematen dion dekretua joan den asteazkenean indarrean sartu ondoren, Hezkuntza Sailak covid-19aren aurkako arauen protokoloa eguneratu du. Horrela, hemendik aurrera, Euskadiko ikastetxeak maskara nahitaez erabiltzetik salbuetsita egongo dira, ikasleen eta irakasleen arteko elkarrekintza ahalbidetuko da maila guztietan, eta taldeen estankotasuna (burbuilak) bertan behera geldituko dira. Hala ere, erabiltzen jarraitu nahi duten ikasleek edo irakasleek, arrazoia edozein dela ere, erabili ahal izango dute. Edonola ere, pertsona kalteberengan maskara erabiltzea gomendatzen dute. Orain arte bezala, eta beste edozein arnas prozesu edo gaixotasunekin bezala, sukarra duten, covid-19arekin bateragarriak diren sintomak dituzten edo proba batean positiboak diren ikasleek eta profesionalek ez dute ikastetxera joan beharko.\nBi gizon atxilotu dituzte Gasteizen bikotekid...\nErasoetako bat ostatu batean gertatu ...\nAudiorik gabe. Udaltzaingoak bi gizon atxilotu zituen asteburuan Gasteizen, bikotekidea jotzea leporatuta. Larunbatean, 47 urteko gizon bat atzeman zuten, bikotekideari ostatu batean eraso egin izana leporatuta, Udalak ohar bidez gaur jakinarazi duenez. Igandean, berriz, 45 urteko gizon bat atxilotu zuten Alde Zaharrean, bikotekideari eraso egitea egotzita. Horrez gain, 20 eta 30 urteko bi gizonezko atxilotu zituzten, urruntze-aginduak urratzeagatik. Halaber, Murtziako epaitegi batek aginduta, 48 urteko gizon bat ere atxilotu zuten asteburuan.\n20 urteko mutil batek aitari labanaz eraso eg...\nForuzaingoa eta Berriozarko Udaltzain...\nAudiorik gabe. Berriozarren, 20 urteko mutil batek labanaz eraso egin dio bart aitari, eta, ondoren, ihes egin du. Foruzaingoa eta Berriozarko Udaltzaingoa ustezko erasotzailearen bila ari dira. Itxuraz, erasoaren ondoren, neska-lagunarekin ihes egin du. Zauritutako gizonak, ostera, ospitalera eraman dute, sabelaldean zauria zuela. Antza denez, erasoa 20:30ean gertatu zen, Berriozarko Latsari kaleko etxebizitza batean. Biktimak berak eman zion gertaturikoaren berri Berriozarko Udaltzaingoari, baina agenteak iritsi zirenerako erasotzailea ihes eginda zegoen.\nMusukoa ez da derrigorrezkoa barrualde gehien...\nEstatuko Aldizkari Ofizialean argitar...\nAudiorik gabe. Ia bi urte igaro eta gero, maskara eremu itxi gehienetan erabiltzeko derrigortasuna bertan behera geratu da. Hala ere, oraindik nahitaezkoa da ospitaleetan, osasun zentroetan, adinekoen egoitzetan eta garraio publikoan. Espainiako Gobernuak atzo onartutako dekretua gaur 07:30 pasatxo zirenean argitaratu dute Estatuko Aldizkari Ofizialean. Musukoak nahitaezkoa izaten jarraituko du hiru eremutan, arauaren arabera. Hauek dira: Lehenik eta behin, osasun zentro, zerbitzu eta establezimenduak. Hots, ospitaleak, anbulatorioak, farmaziak eta odol-transfusioko zentroak. Argudiatu dutenez, toki horietan "pertsona kalteberen kontzentrazio handiagoa egon daiteke, gaixotasun larriaren arriskua handiagoa baita, eta, bestalde, kutsatzeko probabilitatea handiagoa da, arnas infekzio kutsakorrak dituzten pertsonen kopuru handiagoa egon baitaiteke, covid-19az gain". Bigarrenik, adinekoen egoitzak. Dekretuaren arabera, zentro horietan covid-19 agerraldiak egon daitezke, pertsona zaurgarriei zuzenean eragin diezaieketenak. Nolanahi ere, egoiliarrentzat maskara ez da derrigorrezkoa izango, "egoitza euren bizilekua delako". Langileek eta bisitariek, ordea, ezingo dute erantzi, "kanpoaldearekin harremanetan daudenez, birusa sar dezaketen agenteak baitira". Hirugarrenik, garraiobide publikoak —aire garraioa, trenbidez edo kable bidez egiten dena, autobusak, eta ontzi eta itsasontzi espazio itxiak, pertsonen arteko distantzia txikia badago— jasotzen ditu errege dekretuak. Horren arabera, "bidaiari asko biltzen da espazio txikietan, pertsonen arteko tarte txikiarekin, eta batzuetan denbora luzez". Testu horretan aitortu dutenez, "garraio askok eraginkortasun handiko iragazkiak dituzten aireztapen-sistema onak dituzte, baina aireztapen hori ez dago beti bermatuta guztietan". Hala ere, maskara ez da nahitaez erabili beharko bidaiarien nasetan eta geltokietan.